
 讙讜驻讜 诪讘讘诇. 注诇 砖诐 砖讛讬转讛 注诪讜拽讛 谞专讗讛 砖诪砖诐 诇讜拽讞 讜诇讻讱 谞注砖讛 诪爪讜诇讛: 讜专讗砖讜 诪讗专抓 讬砖专讗诇. 砖讛讬讗 讙讘讜讛讛 讜讞砖讜讘讛 诪讻诇 讛讗专爪讜转: 讜讗讬讘专讬讜. 讬讚讬讜 讜专讙诇讬讜: 诪砖讗专 讗专爪讜转. 诪讻诇 讛注讜诇诐 讻讚讬诇讬祝 诇注讬诇: 诪讗拽专讗 讚讗讙诪讗. 讘讘讘诇 讛讜讛 讜讛讜讗 注诪讜拽 诪讗讚: 讘诇 讬诇讬谉. 诇讬谞转 诇讬诇讛: 注讚 讝拽谞讛. 讻诇 讬诪讬讜 [讗住讘诇谞讜]: 诪住讜祝 讛注讜诇诐 讜注讚 住讜驻讜 讛讬讛. 讗专讻讜: 讘专讗 讗讚诐 诪拽爪讛 讛讗专抓. 诪拽爪讛 注讚 拽爪讛: 讗讞讜专 讜拽讚诐. 砖谞讬 爪讜专讜转 讚讜 驻专爪讜驻讬谉 (讘专讻讜转 讚祝 住讗:): 注诇 讛讗专抓 讜诇诪拽爪讛 讛砖诪讬诐. 讻诇讜诪专 注讜诪讚 讘讗专抓 讜专讗砖讜 诪讙讬注 讛砖诪讬诪讛: 讜诇讬 诪讛 讬拽专讜 专注讬讱 讗诇. 讘转专 讙诇诪讬 专讗讜 注讬谞讬讱 讻转讬讘 讗讜转讜 诪讝诪讜专 讜讘讬爪讬专转 讗讚诐 诪讚讘专: 爪讚讜拽讬 讛讬讛. 谞讜讟讛 诇注讘讜讚转 讻讜讻讘讬诐: 砖拽讜讚. 诪讛讬专 讜讝专讬讝: 讻讚讬 砖转讚注 诇讛砖讬讘 诇讗驻讬拽讜专讜住. 讛讘讗 诇讛讘讬讗 专讗讬讛 诪谉 讛转讜专讛 诇讚讘专讬 讛爪讚讜拽讬诐: 讻诇 砖讻谉 讚驻拽专 讟驻讬. 砖讛专讬 讛讻讬专 讜讻驻专 讜诪转讜讱 讻讱 诪讚拽讚拽 讜诇讗 转讜讻诇 诇讛砖讬讘讜 讚讘专 讛诪拽讜讘诇 诇讜: 砖驻拽专讜 讛爪讚讜拽讬诐. 砖诪讘讬讗讬谉 专讗讬讛 诪谉 讛转讜专讛 诇讛驻拽讬专谉: 讜讬讘专讗. 讬讞讬讚讬: 讛注讜谞讛. 诇砖讜谉 讬讞讬讚: 讗砖专 讛诇讻讜 讗诇讛讬诐 诇驻讚讜转 诇讜. 讛专讬 诇砖讜谉 讬讞讬讚: 注讚 讚讻专住讜讜谉 专诪讬讜. 谞转讬讬砖讘讜 讛讻住讗讜转 讚诪砖诪注 砖谞讬诐: 讻转讬讘 讘讬讛 讜注转讬拽 讬讜诪讬谉 讬转讬讘. 讬讞讬讚讬: 讛谞讱 诇诪讛 诇讬. 诇诪讛 谞讻转讘 讘诇砖讜谉 专讘讬诐: 讻讚专讘讬 讬讜讞谞谉. 砖讛讻诇 讘注爪转 驻诪诇讬讗 砖诇讜: 砖讻讬谞讛 讞讜诇. 砖讗转讛 诪讜砖讬讘 讘砖专 讜讚诐 讗爪诇讜: 讝讛讜 诪讟讟专讜谉. 讛讜讗 讗诪专 注诇讛 讗诇 讛': 砖砖诪讜 讻砖诐 专讘讜. 讛' 诇驻讬讻讱 诇讗 讛讝讻讬专 砖诪讜 讜讻转讘 住转诐: 讗诐 讻谉 诇讗 讬砖讗 诇驻砖注讻诐. 诇讗 讬讻讜诇 诇住诇讜讞 诇驻砖注讻诐 讜诪讛 讬转专讜谉 讘讜: 讗诪专 诇讬讛 讛讬诪谞讜转讗 讘讬讚谉. 砖讗讬谉 讘讜 讻讞 诇砖讗转 驻砖注讬谞讜 讜讗谞讜 谞诪讬 诪讗住谞讜讛讜 讜诪讬讗谞讜 诇拽讘诇讜 讗驻讬诇讜 诇驻专讜讜谞拽讗 砖诇讬讞 诪讜爪讬讗 讜诪讘讬讗: 砖诪讬注 诇讬. 砖讛诪拽专讗 讛讝讛 转砖讜讘讛 诇讝讛: 

转讜住驻讜转



 讜讬专讚讜 讗专讘注讛. 讗讚诐 讜讞讜讛 讜拽讬谉 讜转讬讜诪转讜 讗讘诇 讛讘诇 诇讗 谞讜诇讚 讘讗讜转讜 驻注诐 讻讚讻转讬讘 (讘专讗砖讬转 讚) 讜转讜住祝 诇诇讚转 讜砖谞讬 转讬讜诪讜转 谞讜诇讚讜 注诪讜 讚讚专讬砖 讘讘专讗砖讬转 专讘讛 诪讚讻转讬讘 (砖诐) 讗转 讗讞讬讜 讗转 讛讘诇: 

专讘讬谞讜 讞谞谞讗诇

砖注讛 专讗砖讜谞讛 讛讜爪讘专 注驻专讜 砖谞讬讛 谞注砖讛 讙讜诇诐 讻讜'. 讞诪砖讛 注诇讜 诇诪讟讛 砖谞讬诐 讜讬专讚讜 讗专讘注讛 讻讜'. 讗诪专 专讘 讬讛讜讚讛 讗诪专 专讘 讗讚诐 讛专讗砖讜谉 诪讬谉 讛讬讛 砖谞讗诪专 讜讬拽专讗 讛' 讗诇讛讬诐 讗诇 讛讗讚诐 讜讬讗诪专 诇讜 讗讬讻讛. 诇讗谉 诇讘讱 谞讜讟讛. 专' 讬爪讞拽 讗诪专 诪讜砖讱 讘注专诇转讜 讛讬讛 讻讜'. 驻讬' 专讘 讜专' 讬爪讞拽 讜专讘 谞讞诪谉 讘讗讜 诇讛讜讚讬注 讻讬 讛诪讬谞讬诐 讗讜诪专讬诐 讻讬 讗讚诐 讛专讗砖讜谉 诪讬谉 讛讬讛 讻诪讜转讬谞讜 讜诪讜砖讱 注专诇转讜 讛讬讛 讜讻讜驻专 讘注讬拽专 讛砖讻讬谞讛 讛讬讛. 讜诪讘讬讗讬谉 专讗讬讛 诇讚讘专讬讛诐 诪讗诇讜 讛驻住讜拽讬诐 讛讜讜 讝讛讬专讬谉 讘转砖讜讘转诐 诇诇诪讚 诪讛 砖转砖讬讘讜 诇讛诐. 讜讻谉 驻讬专讜砖 讻诇 讻讬讜爪讗 讘讗诇讜. 讗讘诇 讞讻诪讬 讛转诇诪讜讚 讞住 砖讗讜诪专' 注诇 讗讚诐 讛专讗砖讜谉 讜注诇 讻讬讜爪讗 讘讜 驻讙诐. 讜讛诪驻专砖 讝讜诇转讬 讝讛 讛驻讬专讜砖 注转讬讚 诇讬转谉 讗转 讛讚讬谉. 讗诪专 专讘 讻砖讘讬拽砖 讛拽讘"讛 诇讘专讗讜转 讗转 注讜诇诪讜 讘专讗 讻转 砖诇 诪诇讗讻讬 讛砖专转 讗诪专 谞注砖讛 讗讚诐 讗诪专讜 诇驻谞讬讜 诪讛 讗谞讜砖 讻讬 转讝讻专谞讜 讛讜砖讬讟 讗爪讘注讜 讘讬谞讬讛诐 讜砖专驻谉. 讜讻谉 讻转 砖谞讬讛. 讜讻谉 讻转 砖诇讬砖讬转 讻讜'. 讗诪专 专讘 讝讛 住驻专 转讜诇讚讜转 讗讚诐 诪诇诪讚 砖讛专讗讛讜 讛拽讘"讛 诇讗讚诐 讛专讗砖讜谉 讚讜专 讚讜专 讜讞讻诪讬讜 讜讚讜专砖讬讜 讜驻专谞住讬讜 讜讻讬讜谉 砖讛讙讬注 诇讚讜专讜 砖诇 专' 注拽讬讘讗 砖诪讞 讘转讜专转讜 讜谞注爪讘 讘诪讬转转讜 砖谞讗诪专 讜诇讬 诪讛 讬拽专讜 专注讬讱 讗诇 诪讛 注爪诪讜 专讗砖讬讛诐. 转谞谉 讛转诐 专' 讗诇讬注讝专 讗讜诪专 讛讜讬 砖拽讜讚 诇诇诪讜讚 诪讛 砖转砖讬讘 诇讗驻讬拽讜专讜住. 讗诪专 专' 讬讜讞谞谉 讗驻讬拽讜专讜住 谞讻专讬. 讗讘诇 讗驻讬拽讜专讜住 讬砖专讗诇 讻诇 砖讻谉 讚诪驻拽专 讟驻讬. 讜讻诇 诪拽讜诐 讚诪讬驻拽专讬 诪讬谞讬诐 转砖讜讘转谉 讘爪讬讚诐. 谞注砖讛 讗讚诐 讘爪诇诪谞讜 讻讚诪讜转谞讜. 讜讬讘专讗 讗诇讛讬诐 讗转 讛讗讚诐 讘爪诇诪讜. 讛讘讛 谞专讚讛. 讜讬专讚 讛'. 讻讬 砖诐 谞讙诇讜 讗诇讬讜 讛讗诇讛讬诐. 诇讗诇 讛注讜谞讛 讗讜转讬. 讗砖专 诇讜 讗诇讛讬诐 拽专讜讘讬诐 讗诇讬讜. 讻讛' 讗诇讛讬谞讜 讘讻诇 拽专讗谞讜 讗诇讬讜. 讗砖专 讛诇讻讜 讗诇讛讬诐 诇驻讚讜转 诇讜. 讜诇讗 讻转讬讘 诇讛诐. 讞讝讛 讛讜转 注讚 讚讬 讻专住讜讜谉 专诪讬讜 讜注转讬拽 讬讜诪讬谉 讬转讬讘. 讻专' 讚讗诪专 讗讬谉 讛拽讘"讛 注讜砖讛 讚讘专 讗诇讗 讗诐 讻谉 谞诪诇讱 讘驻诪诇讬讗 砖诇 诪注诇讛 砖谞讗诪专 讘讙讝讬专转 注讬专讬谉 驻转讙诪讗 讜诪讗诪专 拽讚讬砖讬谉 砖讗讬诇转讗. 诪讗讬 讻专住讜讜谉 讗讞讚 诇讜 讜讗讞讚 诇讚讜讚 讜谞讚讞讜 讚讘专讬讜. 讜注讜讚 讞讝专 讜讗诪专 讗讞讚 诇讚讬谉 讜讗讞讚 诇爪讚拽讛 讜讗"诇 专' 讗诇注讝专 讘谉 注讝专讬讛 讻诇讱 诇诪讚讘专讜转讬讱 讗爪诇 谞讙注讬诐 讜讗讛诇讜转 讻诇讜诪专 讚讘专 讘拽讜砖讬讜转 讜讘讛讜专讗讜转 讻讬 讘讛讙讚讜转 讗讬谞讬讱 讻讱. 诪讚专砖讬 讛驻住讜拽讬谉 讘讛讙讚讜转 讛谉. 讗讞讚 诇讻住讗 诇讬砖讬讘讛 讜讗讞讚 诇砖专驻专祝 诇讛讚讜诐. 讻讚讻转讬讘 讛砖诪讬诐 讻住讗讬 讜讛讗专抓 讛讚讜诐 专讙诇讬. 讗"诇 讛讛讜讗 诪讬谞讗 诇专讘 讗讬讚讬转 讻转讬讘 讜讗诇 诪砖讛 讗诪专 注诇讛 讗诇 讛' 注诇讛 讗诇讬 诪讬讘注讬 诇讬讛. 讗"诇 讞讝讬 诇专讬砖讗 讚注讬谞讬谞讗 讚讻转讬讘 讛谞讛 讗谞讻讬 砖讜诇讞 诪诇讗讱 讜讻讜' 讜诪诇讗讱 讝讛讜 诪讟讟专讜谉 讜讻转讬讘 讘讬讛 讻讬 砖诪讬 讘拽专讘讜 诪诇砖讜谉 讘拽专讘 讛注诐 讛讝讛 讘拽专讘讬 讗转讛 讬讜砖讘. 讜讛讜讗 讗诪专 注诇讛 讗诇 讛' 讗"诇 讗讬 讛讻讬 砖砖诪讜 讘拽专讘讜 驻诇讞讜 诇讬讛. 讗"诇 讗诇 转诪专 讘讜 讻转讬讘 讚诪砖诪注 讗诇 转诪讬专谞讬 讘讜 讻讬 诇讗 讬砖讗 诇驻砖注讻诐 砖砖诪讬 讘拽专讘讜 讻诇讜诪专 讛讜讗 讬讜讚注 讻讬 砖诪讬 讗诇 拽谞讗 讜谞讜拽诐. 谞讜拽诐 讛' 讜讘注诇 讞诪讛 诇驻讬讻讱 诇讗 讬砖讗 诇驻砖注讻诐 讗"诇 讛讬诪谞讜转讗 讻诇讜诪专 讘砖讘讜注讛 讗驻讬' 讻驻专讜讜谞拽讗 砖讛讜讗 讻转讬讬专 诇讗 拽讬讘诇谞讜讛讜 讻讚讻转讬讘 讜讬讗诪专 讗诇讬讜 讗诐 讗讬谉 驻谞讬讱 讛讜诇讻讬诐 讗诇 转注诇谞讜 诪讝讛. 讗"诇 诪讬谞讗 诇专' 讬砖诪注讗诇 讘专' 讬讜住讬 讻转讬讘 讜讛' 讛诪讟讬专 注诇 住讚讜诐 讜注诇 注诪讜专讛 讙驻专讬转 讜讗砖 诪讗转 讛' 诪讗转讜 诪讬讘注讬 诇讬讛 诇诪讬诪专. 讗"诇 讛讛讜讗 讻讜讘住 讜讬讗诪专 诇诪讱 诇谞砖讬讜 注讚讛 讜爪诇讛 砖诪注谉 拽讜诇讬 谞砖讬 诇诪讱. 谞砖讬讬 诪讬讘注讬 诇讬讛 诇诪讬诪专 讗诇讗 诪砖转注讬 拽专讗 讛讻讬. 讛讻讗 谞诪讬 诪砖转注讬 拽专讗 讛讻讬. 讗"专 讬讜讞谞谉 讻讬 讛讜讛 讚专讬砖 专' 诪讗讬专 讘驻专拽讗 讛讜讛 讚专讬砖 转诇转讗 砖诪注转讗 转诇转讗 讗讙讚转讗 转诇转讗 诪转诇讬 讜砖' 诪砖诇讜转





讛诪讗讬专讬

诇注讜诇诐 讬讛讗 讗讚诐 砖拽讜讚 专"诇 诪讛讬专 讜讝专讬讝 诇诇诪讜讚 转讜专讛 讻讚讬 诇讛砖讬讘 讗转 讗驻讬拽讜专讜住 讛诪讜爪讬讗讬诐 诪砖诐 专讗讬讜转 诇讗诪讜谞讜转讬讛诐 讛拽讚讜诪讜转 讜谞讻砖诇讬诐 讘讗诪讜谞转 讛砖谞讬讜转 讜砖讗专 注讘讜讚讜转 砖诇 爪讘讗 讛砖诪讬诐 讜讛讘讬讗 讗讞转 诪讛谉 讚专讱 讛注专讛 注诇 讻诇谉 砖讗诐 讬讘讬讗讜 讘注诇讬 讛砖谞讬讜转 专讗讬讛 诪讗诪专讜 谞注砖讛 讘诇砖讜谉 专讘讬诐 转砖讜讘转诐 诪讗诪专讜 讜讬讘专讗 讜讻谉 讘讻诇诐 诇诪讬 砖讬转讘讜讚讚 讘讝讛 讜诇讗 讛讜讝讻专讜 讛讚讘专讬诐 讘诇砖讜谉 专讘讬诐 讗诇讗 诪爪讚 砖讛驻注讜诇讜转 讛讟讘注讬讜转 谞注砖讜转 注诇 讬讚讬 住讘讛 专讗砖讜谞讛 讘讗诪爪注讜转 讛驻诪诇讬讗 讻诪讜 砖谞讜讚注 诇诪讘讬谞讬诐 诇讗 砖讬讬讜讞住 诇讛诐 砖讜诐 诪诪砖诇讛 讻诇诇 诪注爪诪诐 讜讛讜讗 砖砖诇诇 诪注谞讬谞诐 讻诇 讛讚讘专讬诐 讛讘诇转讬 讟讘注讬讬诐 讛讘讗讬诐 诪爪讚 讛讛砖讙讞讛 诇专讜讘 诪讬谞讬 讛转驻诇讜转 讜讛爪讚拽讜转 讜砖讗专 注谞讬谞讬 讛讚讘专讬诐 讛讚转讬讬诐 讜讗祝 诇砖讜诪诐 讗诪爪注讬讬诐 讘讬谞讜 讜讘讬谉 讛讘讜专讗 讻诇诇 讜讛讜讗 砖讗诪专讜 讛讬诪谞讜转讗 讘讬讚谉 讚讗驻讬诇讜 讘驻专讜谞拽讗 诇讗 拽讘讬诇谞讗 诇讬讛 讜讘诪讚专砖 讗诪专讜 讻诇 讛谞拽专讗 讘砖诐 讬"讬 讬诪诇讟 诇讗 转爪讜讜讞 诇讗 诇诪讬讻讗诇 讜诇讗 诇讙讘专讬讗诇 爪讜讜讞 诇讬 讜讗谞讗 注谞讬 讛讛"讚 讻诇 讛谞拽专讗 讘砖诐 讬"讬 讬诪诇讟 砖讗讬谉 讗谞讜 爪专讬讻讬诐 诇诪讻谞讬住讬 专讞诪讬诐 讜诇住专住讜专讬谉 诇驻谞讬 讛拽讘"讛 讗诇讗 谞拽专讗 讜讛讜讗 讬注谞讛 讘讻诇 拽专讗讬谞讜 讗诇讬讜 讜讻讘专 讛讗专讻谞讜 讘讚讘专讬诐 讗诇讜 讘砖诇诪讜转 讘讬诇讚讜转讬谞讜 讘讞讘讜专 讛转砖讜讘讛:





讬讚 专诪"讛

讗诪专 专讘讛 讻讜' 讙讜驻讜 诪讘讘诇 诇驻讬讻讱 谞注砖讬转 诪爪讜诇讛 讜专讗砖讜 诪讗专抓 讬砖专讗诇 注诇 砖诐 砖讛讬讗 讞砖讜讘讛 诪砖讗专 讗专爪讜转 讗讬讘专讬讜 诪砖讗专 讗专爪讜转 讻讚讬诇驻讬谞谉 诇注讬诇 注爪讘讜转讬讜 讗"专 讬讜讞谞谉 诪讗讙诐 谞讘专讗讜 讜讗讬转 讚讙专住讬 诪讗拽专讗 讚讗讙诪讗 讜讗诪专讬 讚讘讘讘诇 讛讬讗 讜讛讬讗 注诪讜拽讛 诪讗讚: 



讛讗 讚讗诪专讬谞谉 注诇讜 诇诪讟讛 砖谞讬诐 讜讬专讚讜 讗专讘注讛 砖谞转注讘专讛 诪拽讬谉 讜转讜诪转讜 砖谞砖讗讛 讻讱 拽讬讬诪讗 诇谉 注讜诇诐 讞住讚 讬讘谞讛 砖谞砖讗 拽讬谉 讗转 讗讞讜转讜 讻讚讗讬转讗 讘驻专拽 讗专讘注 诪讬转讜转 (住谞讛讚专讬谉 谞"讞:) 讗讘诇 讛讘诇 讘注讬讘讜专 讗讞专 谞讜诇讚: 讜注讚 讝拽谞讛 讗谞讬 讛讜讗 讻讜' 讻诇讜诪专 讗谞讬 住讜讘诇讜 讘讬谉 讘讬诇讚讜转讜 讘讬谉 讘讝拽谞讜转讜:



讗诪专 专讘 讬讛讜讚讛 讗诪专 专讘 讗讚诐 诪住讜祝 讛注讜诇诐 讜注讚 住讜驻讜 讛讬讛 砖谞讗诪专 诇诪拽爪讛 讛砖诪讬诐 讜注讚 拽爪讛 讛砖诪讬诐 砖讻砖讛讬讛 诪讜讟诇 讛讬讛 专讗砖讜 讘住讜祝 讛注讜诇诐 讜专讙诇讬讜 讘住讜祝 讛注讜诇诐 讻讬讜谉 砖住专讞 讛谞讬讞 讬讚讜 注诇讬讜 讜诪讬注讟讜 砖谞讗诪专 讜转砖转 注诇讬 讻驻讱. 讜讗诪专 专讘 讬讛讜讚讛 讗"专 讗讚诐 讛专讗砖讜谉 诪谉 讛讗专抓 讜注讚 诇专拽讬注 讛讬讛 砖谞讗诪专 讘专讗 讛讗讚诐 注诇 讛讗专抓 讜诇诪拽爪讛 讛砖诪讬诐 砖注诪讚 注诇 讛讗专抓 讜专讗砖讜 讘砖诪讬诐. 拽砖讜 拽专讗讬 讗讛讚讚讬 讜诪驻专拽讬谞谉 讗讬讚讬 讜讗讬讚讬 诪讚讛 讗讞转 讛讬讗 砖诪拽爪讛 讛砖诪讬诐 讜注讚 拽爪讛 讛砖诪讬诐 讻诪讬谉 讛讗专抓 讜注讚 诇专拽讬注. 讜讛讗 诪讬诇转讗 转诪讬讛讗 诇谉 讟讜讘讗 砖讛专讬 讛讚讘专 讬讚讜注 砖讛讗专抓 注讜诪讚转 讘讗诪爪注 讻讬驻讛 讻讟讘讜专 讛注讙讜诇讛 讜谞诪爪讗 诪谉 讛讗专抓 讜注讚 诇专拽讬注 讻讞爪讬 诪讛 砖讬砖 诪拽爪讛 讛砖诪讬诐 讜注讚 拽爪讛 讛砖诪讬诐 讜诇驻讬 讛讚讬谉 诪讬诪专讗 诪砖诪注 砖注讙讜诇讛 砖诇 专拽讬注 讗讬谉 专讞讘讛 砖讜讛 讻讗专讻讛 讗诇讗 讗专讜讻讛 讜爪专讛 讻讚讬 砖讬讛讗 专讞讘讛 讻讞爪讬 讗专讻讛 讜讛讗专抓 注讜诪讚转 讘讞爪讬 讗专讻讛 讜谞诪爪讗 诪谉 讛讗专抓 讜注讚 诇专拽讬注 讻诪拽爪讛 讛砖诪讬诐 讜注讚 拽爪讛 讛砖诪讬诐 讜诪讬诇转讗 爪专讬讻讗 注讬讜谞讗. 诪讬讛讜 讛谞讬 诪讬诇讬 讻讜诇讛讜 诇砖讜谉 讛讘讗讬 谞讬谞讛讜 讻注谞讬谉 砖谞讗诪专 注专讬诐 讙讚讜诇讜转 讜讘爪讜专讜转 讘砖诪讬诐 讻诇讜诪专 砖讙讘讜讛讬诐 讬转专 诪讚讗讬 讜讛讻讬 诪砖诪注 诇谉 诇驻专讜砖讬 讜转讜 诇讗 诪讬讚讬: 



讗"专 讬讛讜讚讛 讗"专 讗讚诐 讛专讗砖讜谉 讘诇砖讜谉 讗专诪讬 住讬驻专 讜诇讬 诪讛 讬拽专讜 专注讬讱 讬拽专讜 诪诇砖讜谉 讗住谞驻专 专讘讗 讜讬拽讬专讗 (注讝专讗 讚壮:讬壮) 讗讬 谞诪讬 诪专注讬讱 拽讗 讬诇讬祝 诇讛 诪砖诪注 诇砖讜谉 讗专诪讬 讻讚讻转讬讘 (讚谞讬讗诇 讘壮:讻状讟) 专注讬讜谞讱 注诇 诪砖讻讘讱 住诇讬拽讜:



讜讗诪专 专讘 讬讛讜讚讛 讗诪专 专讘 讗讚诐 讛专讗砖讜谉 诪讬谉 讛讬讛 诪讗谉 讚诪砖转讬祝 诪讬讚讬 讗讞专讬谞讗 诇拽讜讚砖讗 讘专讬讱 讛讜讗 拽专讬 诪讬谉 讻诇讜诪专 砖谞讟讛 诇讘讜 诇注"讙. 专' 讬爪讞拽 讗诪专 诪砖讜讱 讘注专诇讛 讛讬讛 讬砖 讗讜诪专讬诐 砖谞讘专讗 诪讛讜诇 讜讛讜讗 诪砖讱 注专诇转讜 讜诇讗 讬讚注讬谞谉 讛讬讻讬 讛讜讛 讗驻砖专 诇讬讛 讗诇讗 诪住转讘专讗 砖谞讘专讗 诪砖讜讱 讘注专诇转讜 讜诇讗 诪诇 讜注诇 讻专讞讬讱 住讘讬专讗 诇讬讛 诇专' 讬爪讞拽 讚讗讚诐 讛专讗砖讜谉 谞爪讟讜讜讛 注诇 讛诪讬诇讛 讜诇讗 诪诇 讚讗讬 诇讗 诪讗讬 讻讗讚诐 注讘专讜 讘专讬转. 专讘 谞讞诪谉 讗诪专 讻讜驻专 讘注讬拽专 讛讜讛 讻诇讜诪专 砖诪专讚 讘诪拽讜诐 诇讙诪专讬 砖谞讗诪专 讜讛诪讛 讻讗讚诐 注讘专讜 讘专讬转 讻诇讜诪专 讻讗讚诐 讛专讗砖讜谉 讜讻转讬讘 注诇 讗砖专 注讝讘讜 讗转 讘专讬转 讛砖诐. 讻转讘 专讘讬谞讜 讞谞谞讗诇 讝"诇 专讘 讜专讘 讬爪讞拽 讜专讘 谞讞诪谉 讘讗讜 诇讛讜讚讬注 讻讬 讛诪讬谞讬诐 讗讜诪专讬诐 讻讬 讗讚诐 讛专讗砖讜谉 诪讬谉 讛讬讛 讻诪讜转谞讜 讜诪讜砖讱 注专诇转讜 讛讬讛 讜讻讜驻专 讘注讬拽专 砖讻讬谞讛 讛讬讛 讜诪讘讬讗讬谉 专讗讬讛 诇讚讘专讬讛诐 诪讗诇讜 讛驻住讜拽讬诐 讛讬讜 讝讛讬专讬诐 诇诇诪讜讚 诪讛 砖转砖讬讘讜 诇讛诐. 讜讻谉 驻讬专讜砖 讻诇 讻讬讜爪讗 讘讗诇讜 讗讘诇 讞讻诪讬 讛转诇诪讜讚 讞住 讜砖诇讜诐 砖讗讜诪专讬诐 注诇 讗讚诐 讛专讗砖讜谉 讜注诇 讻讬讜爪讗 讘讜 驻讙诐 讜讛诪驻专砖 讝讜诇转讬 讝讛 讛驻讬专讜砖 注转讬讚 诇讬转谉 讗转 讛讚讬谉. 讜讗谞谉 讗诪专讬谞谉 讚讜讚讗讬 诪专谉 诇砖讜诐 砖诪讬诐 讗讬讻讜讜谉 诪讬讛讜 讙诪专讗 诇讗 诪砖诪注 讛讻讬 讚讛讬讻讬 讗驻砖专 讚诪讬讬转讜 诪讬谞讬 专讗讬讛 诪拽专讗讬 讚住转专讬 诇讛 诇诪讬诇转讬讬讛讜 讚讛讗 讗讬 诪讬讬转讜 专讗讬讛 讚诪讬谉 讛讬讛 诪讚讻转讬讘 讗讬讻讛 诇讛讬讻谉 诇讘讱 谞讜讟讛 诪讻诇 诪拽讜诐 讻讬讜谉 讚讗诪专 诇讬讛 诇讛讬讻谉 诇讘讱 谞讜讟讛 讙专讬注讜转讗 讛讬讗 讜诇讗讜 砖驻讬专 注讘讚 讜讗讬 诪讬讬转讜 专讗讬讛 讚诪讜砖讱 讘注专诇讛 讛讬讛 讜讻讜驻专 讘注讬拽专 讛讬讛 讚讻转讬讘 讻讗讚诐 注讘专讜 讘专讬转 诪讻诇 诪拽讜诐 讛讬讛 诪砖诪注 诪讬谞讛 讚讗讬住讜专讗 专讘讛 注讘讚 讜诪讗讬 讚拽讗诪专 讚讞住 讜砖诇讜诐 讚讞讻诪讬 转诇诪讜讚 诇讗 讗诪专讬 注诇 讗讚诐 讛专讗砖讜谉 讜注诇 讻讬讜爪讗 讘讜 驻讙诐 诪讗讬 拽讗 拽砖讬讗 诇讬讛 讗讬 诪讛讜讛 讛讜讛 讗诪讗讬 诇讗 讛讜讛 讗诪专讬:



转谞谉 讛转诐 讘讗讘讜转 专' 讗诇讬注讝专 讗讜诪专 讛讜讬 砖拽讜讚 诇诇诪讜讚 诪讛 砖转砖讬讘 讗转 讗驻讬拽讜专讜住 诇砖讜谉 讛驻拽专 讛讜讗. 讗"专 讬讜讞谞谉 诇讗 砖谞讜 讗诇讗 讗驻讬拽讜专讜住 讻讜转讬 讗讘诇 讗驻讬拽讜专讜住 讬砖专讗诇 诪讗讞专 砖讛讬转讛 讛讗诪转 讗转讜 诪转讞诇讛 讜谞讝讜专 讗讞讜专 砖讜讘 讗讬 讗驻砖专 诇讗讚诐 诇讜诪专 诇讜 讚讘专 讛诪转拽讘诇 讘注讬谞讬讜 讜讻诇 砖讻谉 讚驻拽专. 讗"专 讬讜讞谞谉 讻诇 诪拽讜诐 砖驻拽专讜 讛诪讬谞讬诐 讻诇讜诪专 砖讛讘讬讗讜 专讗讬讛 诪诪谞讜 诇砖转祝 转砖讜讘转谉 讘爪讚谉 讚讻诇 讛讬讻讗 讚讻转讬讘 诇砖讜谉 专讘讬诐 讛专讬 诇砖讜谉 讬讞讬讚 讘爪讚讜 讘讗讜转讜 注谞讬谉 注爪诪讜. 谞注砖讛 讗讚诐 讚驻拽专讬 诪讬谞讬讛 讚诪砖诪注 诇砖讜谉 专讘讬诐 讛讗 讻转讬讘 讜讬讘专讗 讗诇讛讬诐 讗转 讛讗讚诐 讚诪砖诪注 诇砖讜谉 讬讞讬讚 讜诪讗讞专 讚讬讞讬讚 讘专讗讜 注诇 讻专讞讬讱 讛讛讜讗 讚讗诪专 诪注讬拽专讛 谞注砖讛 讬讞讬讚 讛讜讗 讜讗谞驻砖讬讛 诇讞讜讚讬讛 拽讗诪专. 注讚 讚讬 讻专住讜讜谉 专诪讬讜 诇砖讜谉 讻住讗讜转 讛专讘讛 讜注转讬拽 讬讜诪讬谉 讬转讬讘 诇砖讜谉 讬讞讬讚. 讜讚讬讬拽讬谞谉 讛谞讱 讚讗砖转注讬 讘讛讜 讘诇砖讜谉 专讘讬诐 诇诪讛 诇讬. 讜诪驻专拽讬' 讻讚专' 讬讜讞谞谉 讚讗诪专 讗讬谉 讛拽讘"讛 注讜砖讛 讚讘专 讗诇讗 讗"讻 谞诪诇讱 讘驻诪诇讬讗 砖诇 诪注诇讛 讗诇 注拽讜诇 讘注讜诇诐 讛诪讚注 讜谞拽专讗 讘诇砖讜谉 注专讘讬 讗爪诇 讞讻诪讬 转讜砖讬讛 注讗诇诐:



讜讚讬讬拽讬谞谉 转讜 诪讗讬 注讚 讚讬 讻专住讜讜谉 专诪讬讜 讗讬 诇讗讬诪诇讜讻讬 讘讛讜 讻讬专住讜讜谉 诇诪讛 诇讛讜 讜诪讛讚专讬谞谉 讗讞讚 诇讜 讜讗讞讚 诇讚讜讚 讗讞讚 诇讜 诇讗 诇讬讬砖讘 注诇 讻住讗 诪诪砖 砖讛专讬 讗讬谞讜 讙讜祝 讻讚讬 砖讬讛讗 爪专讬讱 诇讬砖讘 注诇 讙讘讬 讻住讗 讗诇讗 讻诇 讻住讗 讛讗诪讜专 讻诇驻讬 讛诪拽讜诐 讘讬谉 讘驻住讜拽 讘讬谉 讘讚讘专讬 讞讻诪讬诐 讗讬谞讜 讗诇讗 诇砖讜谉 诪诪砖诇讛 讜诪诇讻讜转 讻注谞讬谉 砖谞讗诪专 专拽 讛讻住讗 讗讙讚诇 诪诪讱 讜讬砖讘 砖诇诪讛 注诇 讻住讗 讛' (讚讘专讬 讛讬诪讬诐 讗 讻状讟:讻状讙) 讜诇驻讬讻讱 谞拽专讗 讘讬转 讛诪拽讚砖 讻住讗 讚讻转讬讘 (讬专诪讬讛讜 讬状讝:讬状讘) 讻住讗 讻讘讜讚 诪专讜诐 诪专讗砖讜谉 诪拽讜诐 诪拽讚砖谞讜 讜讻转讬讘 (砖诐 讬"讚) 讗诇 转谞讘诇 讻住讗 讻讘讜讚讱 讜讬砖 诇驻专砖 砖讻住讗 讝讛 讛讗诪讜专 讻讗谉 注诇 讘谞讬谉 讘讬转 讛诪拽讚砖 谞讗诪专 砖讛砖讻讬谞讛 砖专讜讬讛 讘讜 讜诇驻讬讻讱 谞拽专讗 讻住讗 讻讘讜讚 讜讗讞讚 诇讚讜讚 讻住讗 诪诇讻讜转 诇诪诇讜讱 注诇 讬砖专讗诇. 讜讛讗 讚讗诪专讬谞谉 诇拽诪谉 讗讞讚 诇讚讬谉 讜讗讞讚 诇爪讚拽讛 讚讘专讬 专"注 专' 讗诇讬注讝专 讗讜诪专 讗讞讚 诇讻住讗 讜讗讞讚 诇砖专驻专祝 讛讻讬谉 驻讬专讜砖讗 讗讞讚 诇讚讬谉 讻诇讜诪专 砖诪谞讛讙 讗转 讛注讜诇诐 讻讜诇讜 讘诪讚转 讛讚讬谉 讜讗讞讚 诇爪讚拽讛 讻诇讜诪专 砖讗诐 讛讜爪专讱 讛注讜诇诐 讛讻专注 诇讻祝 讝讻讜转 诪讚转 爪讚拽转讜 砖诇 诪拽讜诐 诪讻专讬注转讜 诇讝讻讜转 讚讘专讬 专"注 专' 讗诇讬注讝专 讗讜诪专 讗讞讚 诇讻住讗 讜讗讞讚 诇砖专驻专祝 讻住讗 拽讟谉 砖讛诪诇讻讬诐 专讙讬诇讬谉 诇转转讜 转讞转 专讙诇讬讛诐 讻讚讬 砖诇讗 讬讛讜 专讙诇讬讛诐 注诇 讛拽专拽注 讻住讗 诇讬砖讘 注诇讬讜 讻诇讜诪专 诇讛专讗讜转 诪诇讻讜转讜 讘驻诪诇讬讗 砖诇 诪注诇讛 砖诪讜住讬驻讬谉 诇讬讚注 讗诪转转 讛讘讜专讗 讻注谞讬谉 砖谞讗诪专 (讬砖注讬讛讜 住状讜:讗壮) 讛砖诪讬诐 讻住讗讬 砖专驻专祝 诇讛讚讜诐 专讙诇讬讜 砖诪专讗讛 讜诪讙诇讛 诪诇讻讜转讜 讘驻诪诇讬讗 砖诇 诪讟讛 讛谞拽专讗讬诐 讛讚讜诐 专讙诇讬讜 砖谞讗诪专 (砖诐) 讜讛讗专抓 讛讚讜诐 专讙诇讬 讝讜 讛讬讗 砖讗诪专 讛讻转讜讘 (砖诐 讬"讗) 讻讬 诪诇讗讛 讛讗专抓 讚注讛 讗转 讛' 讻讜' 讜讗讜诪专 (讬专诪讬讛讜 诇状讗:诇状讚) 讻讬 讻诇诐 讬讚注讜 讗讜转讬 诇诪拽讟谞诐 讜注讚 讙讚讜诇诐:



讗诪专 诇讬讛 讛讛讜讗 诪讬谞讗讛 诇专讘 讗讬讚讬转 讻转讬讘 讜讗诇 诪砖讛 讗诪专 注诇讛 讗诇 讛' 注诇讛 讗诇讬 诪讬讘注讬 诇讬讛 讗诪专 诇讬讛 讝讛 诪讬讟讟专讜谉 砖砖诪讜 讻砖诐 专讘讜 讜讛讜讗 谞讬讛讜 讛' 讚讗砖转注讬 讘讬讛 讘专讬砖 注谞讬谞讗 讜讗讬讛讜 拽讗诪专 诇讬讛 诇诪砖讛 注诇讛 讗诇 讛砖诐 讻诇讜诪专 注诇讛 讗诇 讛拽讘"讛 讗诪专 诇讬讛 讗讬 讛讻讬 驻诇讞讜 诇讬讛 诪讗讞专 讚讻转讬讘 讛砖诪专 诪驻谞讬讜 讗诪专 诇讬讛 讗诇 转诪专 讘讜 讗诇 转诪讬专讬谞讬 讘讜 讗诪专 诇讬讛 讗"讻 诪讗讬 讻讬 诇讗 讬砖讗 诇驻砖注讻诐 诪讗讞专 砖讗转诐 讗讜诪专讬诐 砖讗讬谉 讘讜 讬讻讜诇转 诇讻讱 讗诪专 诇讬讛 专讘 讗讬讚讬转 讛讬诪谞讜转讗 讘讬讚讱 讻诇讜诪专 讬讛讗 讚讘专 讝讛 讗诪讜谞讛 讘讬讚讱 砖讗讬谉 讘讜 讻讞 诇注砖讜转 讚讘专 砖诇讗 讘专砖讜转 专讘讜 讜讙诐 诇讗 拽讘诇谞讜 讗讜转讜 注诇讬谞讜 讗驻讬' 诇讛讬讜转 砖诇讬讞 诇驻谞讬谞讜 讚讻转讬讘 讗诐 讗讬谉 驻谞讬讱 讛讜诇讻讬诐 讜诪转专讙诪讬谞谉 讗诐 诇讬转 砖讻讬谞转讱 讘讬谞谞讗 讻讜':





诪讛专砖"讗 - 讞讬讚讜砖讬 讗讙讚讜转

砖注讛 专讗砖讜谞讛 讛讜爪讘专 注驻专讜 讻讜'. 讙诐 讘讛诪讛 讜专诪砖 讜讞讬转讜 讗专抓 讘讜 讘讬讜诐 谞讘专讗讜 拽讜讚诐 砖谞讘专讗 讗讚诐 讜诇讗 驻专讟 讘讛诐 讘讗讬讝讜 砖注讛 讘讬讜诐 讚讗驻砖专 讚讘诇讬诇讛 谞讘专讗讜 讗讘诇 讛讗讚诐 砖讛讬讛 转讻诇讬转 讛讘专讬讗讛 住讬驻专 讘讜 砖谞讘专讗 讘讬讜诐 讻诪"砖 讘讬讜诐 讘专讜讗 讗诇讛讬诐 讗讚诐 讜讙讜' 讜讬拽专讗 讗转 砖诪诐 讗讚诐 讘讬讜诐 讛讘专讗诐 讜讙讜' 讜诪"砖 砖诪讬谞讬转 注诇讜 诇诪讟讛 讘' 讜讬专讚讜 讚' 讻讜'. 诇驻讬 住讚专 讛驻专砖讛 讜讛讗讚诐 讬讚注 讗转 讞讜讛 讜讙讜' 讻转讬讘 讘转专 砖谞讟专讚 诪讙"注 讗讘诇 讚专砖讜 讻谉 诪讚讻转讬讘 讜讛讗讚诐 讬讚注 砖讛拽讚讬诐 讛砖诐 诇驻讜注诇 讜诇讗 讻转讘 讜讬讚注 讗讚诐 讻诪"砖 专砖"讬 讘讞讜诪砖 讜注讬讬谉 讘讝讛 讘专讗"诐 讜注讜讚 讚专砖讜 讝讛 住驻专 转讜诇讚讜转 讗讚诐 讘讬讜诐 讘专讜讗 讜讙讜' 砖讘讬讜诐 砖谞讘专讗 讛讜诇讬讚 讜讻转讘讜 讛转讜住' 讜讬专讚讜 讚' 讗讚诐 讜讞讜讛 讜拽讬谉 讜转讬讜诪转讜 讗讘诇 讛讘诇 诇讗 谞讜诇讚 讘讗讜转讜 驻注诐 讻讚讻转讬讘 讜转讜住祝 诇诇讚转 讜讘' 转讬讜诪讜转 谞讜诇讚讜 注诪讜 讚讚专砖 讘讘"专 诪讚讻转讬讘 讗转 讗讞讬讜 讗转 讛讘诇 注讻"诇 讜讛专讗"诐 讻转讘 注诇 讗讙讚讛 讝讜 讚注诇讜 诇诪讟讛 砖谞讬诐 讜讬专讚讜 讚' 讚诇讗 讚专讬砖 讗转讬讬诐 诇专讘讜讬讗 注讻"诇 谞专讗讛 诪讚讘专讬讜 砖讛讜讗 诪驻专砖 讜讬专讚讜 讚' 讛讬讬谞讜 讗讚诐 讜讞讜讛 拽讬谉 讜讛讘诇 讜谞注诇诐 诪诪谞讜 讚讘专讬 讛转讜住' 讚讛讻讗 讚诇驻讬 住讜讙讬讗 讚砖诪注转讬谉 谞诪讬 讬专讚讜 讚' 讛讬讬谞讜 讗讚诐 讜讞讜讛 讜拽讬谉 讜转讬讜诪转讜 讗讘诇 讛讘诇 诇讗 谞讜诇讚 讘讗讜转讜 驻注诐 讜讘讛讚讬讗 讗诪专讬谞谉 讘驻专拽 讛讘注"讬 讜转讜住祝 诇诇讚转 讗转 讗讞讬讜 讗转 讛讘诇 讛讘诇 讜讗讞讜转讜 讜拽讬谉 讜讗讞讜转讜 讜拽爪转 拽砖讛 诇讚讘专讬 讛转讜住' 讚讛讻讗 砖讛讘讬讗讜 讛讘"专 讚专砖 讗转 讗讞讬讜 讗转 讛讘诇 讚砖转讬 转讬讜诪讜转 谞讜诇讚讜 注诐 讛讘诇 讜讛谞讬讞讜 转诇诪讜讚 注专讜讱 讘讬讚讬谞讜 讘驻专拽 讛讘注"讬 讚诇讗 讚专讬砖 专拽 讗转 讛讘诇 诇转讗讜诪讛 讗讞转 讜诇讗 讚专讬砖 讗转 讗讞讬讜 诇专讘讜转 注讜讚 转讗讜诪讛 砖谞讬转 诇讛讘诇 讜讛讗 讚讚专讬砖 拽讬谉 讜讗讞讜转讜 讛讬讬谞讜 诪讗转 拽讬谉 讻驻讬专讜砖 专砖"讬 讛转诐 讚讗转 讗讞讬讜 讜讚讗讬 诇讗 诪砖诪注 诇专讘讜转 转讗讜诪讛 诇拽讬谉 讜讚讜"拽:


谞诪砖诇 讻讘讛诪讜转 谞讚诪讜 讻讜'. 诪讻驻诇 诇砖讜谉 谞诪砖诇 讜谞讚诪讜 讚专砖 谞诪砖诇 诪诇砖讜谉 诪诪砖诇讛 讜谞讜"谉 谞诪砖诇 谞讜"谉 讛谞驻注诇 砖讛讗讚诐 谞诪砖诇 讜谞砖诇讟 诪讞讬讛 专注讛 砖砖讜诇讟转 讜诪讜砖诇转 注诇讬讜 诇驻讬 砖讻讘讛诪讜转 谞讚诪讜 讘注讬谞讬 讛讞讬讛 讜讛讜讗 诪讘讜讗专 砖讻"讝 砖讬砖 诇讜 爪讜专转 讗讚诐 谞讗诪专 讜诪讜专讗讻诐 讜讞转讻诐 讬讛讬讛 注诇 讻诇 讞讬转 讛讗专抓 讜讙讜' 讻驻讬专讜砖 专砖"讬 讘讞讜诪砖 讜诪砖讗讘讚 诇讜 爪讜专讛 讝讜 讜谞讚诪讛 诇讘讛诪讛 砖讜诇讟 讘讜 讛讞讬讛 讻诪讜 讘讘讛诪讛 讜拽"诇:


讘砖注讛 砖讘拽砖 讻讜'. 讘专讗 讻转 砖诇 诪诇讗讻讬诐 讗"诇 专爪讜谞讻诐 谞注砖讛 讻讜' 专讘砖"注 诪讛 诪注砖讬讜 讻讜'. 讛讜讗 诪讘讜讗专 砖讗诪专讜 讘讝讛 讘诪讚专砖 专讘讛 讘砖注讛 砖讘专讗 讛拽讘"讛 讗转 讛讗讚诐 讻讜' 谞注砖讜 讛诪诇讗讻讬诐 讻转讜转 讻转讜转 讞住讚 讗讜诪专 讬讘专讗 砖注讜砖讛 讙"讞 讜讗诪转 讗讜诪专 讗诇 讬讘专讗 砖讻讜诇讜 砖拽专 爪讚拽 讗讜诪专 讬讘专讗 砖注讜砖讛 爪讚拽讜转 砖诇讜诐 讗讜诪专 讗诇 讬讘专讗 砖讻讜诇讜 拽谞讗讛 讜拽讟讟讛 讻讜' 讜讛谉 讛谉 讛讘' 讻转讜转 诪讛"砖 讗讞转 砖诇 讗诪转 讜讗讞转 砖诇 砖诇讜诐 讜讝"砖 砖讗"诇 讛拽讘"讛 讻讱 讜讻讱 诪注砖讬讜 讚讛讬讬谞讜 讙"讞 讜爪讚拽讛 讜讗诪专讜 诇驻谞讬讜 专讘砖"注 诪讛 讗谞讜砖 讻讬 转讝讻专谞讜 砖讛讜讗 讻讜诇讜 砖拽专 讻诪讜 讚讜专 讗谞讜砖 注讜讘讚讬 注"讝 讜讘谉 讗讚诐 讻讬 转驻拽讚谞讜 砖讛讜讗 讻讜诇讜 拽讟讟讛 讻诪讜 拽讬谉 砖讛讬讛 诪转拽讜讟讟 注诐 讗讞讬讜 讛讘诇 讜讛专讙讜. 讜讗诪专 砖讛讜砖讬讟 讛拽讘"讛 讗爪讘注讜 讘讬谞讬讛诐 讗爪讘注讜转讬讜 讛谉 砖讘讛谉 讘专讗 讗转 讛注讜诇诐 讻诪"砖 讻讬 讗专讗讛 砖诪讬讱 诪注砖讛 讗爪讘注讜转讬讱 讜讙讜' 讜讛谉 诪讚讜转讬讜 砖讘讛谉 讘专讗 讗转 讛注讜诇诐 讜讝"砖 讛讜砖讬讟 讗爪讘注讜 讘讬谞讬讛诐 讚讛讬讬谞讜 诪讚转 讙"讞 砖讘讜 谞讘专讗 讛注讜诇诐 砖谞讗诪专 注讜诇诐 讞住讚 讬讘谞讛 讜讘讜 砖专祝 讗转 讛讻讬转讜转 讚讛讬讬谞讜 砖谞爪讞讜诐 讘诪讚转讜 讛讞住讚 诇讘专讜讗 讗转 讛注讜诇诐 讜讛讬讗 讙"讞 讻转 砖诇讬砖讬转 砖讛住讻讬诪讛 诇讘专讜讗 注讜诇诐:


诪讛 砖讗转讛 专讜爪讛 诇注砖讜转 讻讜' 讻讬讜谉 砖讛讙讬注 诇讗谞砖讬 讚讜专 讛诪讘讜诇 砖讛讬讛 讻讜诇讜 拽讟讟讛 讜讚讜专 讛驻诇讙讛 砖讛讬讛 讻讜诇讜 砖拽专 讗诪专讜 诇讗 讬驻讛 讗诪专讜 专讗砖讜谞讬诐 砖讛谉 讘' 讻转讜转 诪讛"砖 讗诪转 讜砖诇讜诐 砖谞爪讞转 讗讜转谉 讜讗"诇 注讚 讝拽谞讛 讗谞讬 讛讜讗 讜注讚 砖讬讘讛 讗谞讬 讗住讘讜诇 讜讙讜' 专"诇 注讚 讬讜诐 诪转谉 转讜专讛 砖讛讬讛 讛拽讘"讛 讻讝拽谉 诪诇讗 专讞诪讬诐 讜讻砖讬讘讛 讬讜砖讘 讘讬砖讬讘讛 讻诪"砖 讘诪讚专砖讜转 注讚 讝诪谉 讛讛讜讗 讗住讘讜诇 转专注讜诪转讻诐 注诇 讘专讬讗转 讛讗讚诐 讜砖诐 转诪爪讗讜 转砖讜讘讛 讻诪"砖 讘驻专注"拽 砖讛转专注诪讜 诪诇讗讻讬诐 讙"讻 讘讝讛 讘诪转谉 转讜专讛 讜讗诪专讜 诪讛 讗谞讜砖 讻讬 转讝讻专谞讜 讜讘谉 讗讚诐 讜讙讜' 讜讗"诇 讛拽讘"讛 诇诪砖讛 讗讞讜讝 讘讻住讗 讻讘讜讚讬 讜讞讝讜专 诇讛谉 转砖讜讘讛 讻讜' 讗"诇 转讜专讛 砖讗转讛 谞讜转谉 诪讛 讻转讬讘 讘讛 讗谞讻讬 讜讙讜' 砖讘转 诇讗 转砖讗 诇讗 转专爪讞 讜讙讜' 砖讛转讜专讛 讛讬讗 住讘讛 诇讘专讬讗讜转 注讜诇诐 砖拽讬讬诪讜讛 讬砖专讗诇 讜讚讜"拽:


砖谞讗诪专 讗讞讜专 讜拽讚诐 爪专转谞讬 讜讙讜'. 驻讬专砖"讬 讛讻讗 砖谞讬 爪讜专讜转 讚讜 驻专爪讜驻讬诐 注讻"诇 讗讘诇 讬讜转专 谞专讗讛 诇驻专砖 诇驻讬 讛讚专砖 讚讛讻讗 讻驻讬专讜砖讜 驻专拽 讗讬谉 讚讜专砖讬谉 讗讞讜专 讜拽讚诐 爪专转谞讬 砖谞讬 驻注诪讬诐 讬爪专转谞讬 转讞诇讛 讙讘讜讛 讜诇讘住讜祝 砖驻诇 注讻"诇 讜注讜讚 谞专讗讛 诇驻专砖 讚讘专讬 讘"专 讗讞讜专 讜拽讚诐 讚讛讬讬谞讜 诪诪讝专讞 砖谞拽专讗 拽讚诐 注讚 诪注专讘 砖讛讜讗 讗讞讜专 讬爪专转谞讬 诪转讞诇讛 讜讗诪专 砖讛谞讬讞 讬讚讜 注诇讬讜 讜诪讬注讟讜 砖谞讗诪专 讜转砖转 注诇讬 讻驻讬讱 讜讚拽讗' 谞诪讬 驻专拽 讛住驻讬谞讛 讚拽讜诪转讜 砖诇 讗讚诐 讛讬讛 诪讗讛 讗诪讛 讛讬讬谞讜 讗讞专 砖诪讬注讟讜 讚诪转讞诇讛 讛讬讛 诪住讜祝 讛注讜诇诐 讜注讚 住讜驻讜 讜讬砖 讘讝讛 专诪讝 讜转砖转 注诇讬 讻驻讬讱 砖砖转 注诇讬讜 讻"祝 讙讬' 诪讗讛 讜诪"砖 讞讚讗 诪讚讛 讛讬讗 讻讘专 讛讗专讬讱 讘讝讛 讛专讗"诐 讜砖讗专 诪驻专砖讬诐 讗讞专讜谞讬诐 讗讞专讬讜 讗讘诇 讛转讜住' 讘驻专拽 讗讬谉 讚讜专砖讬谉 讛谞讬讞讜 讛讚讘专 讻驻砖讜讟讛 讚讘转诪讬讚 驻"讚 讗讬讻讗 驻诇讜讙转讗 讘讛讱 诪诇转讗 讚讝拽谞讬 讛谞讙讘 讗讜诪专讬诐 讚诪诪讝专讞 诇诪注专讘 讬讜转专 专讞讜拽 诪讛砖诪讬诐 诇讗专抓 讜讞"讗 讝讛 讜讝讛 砖讜讬诐 砖谞讗诪专 讻讙讘讜讛 砖诪讬诐 注诇 讛讗专抓 讻专讞讜拽 诪讝专讞 诪诪注专讘 讜诪讛 砖讛拽砖讛 讛专讗"诐 讗讚诐 讛讬讻讗 拽诐 拽讜讚诐 砖讞讟讗 讻讘专 转讬专爪讜 讘讝讛 砖诐 砖住讜讘专 砖讛讬讛 讘讙谉 注讚谉 注讚 砖谞转诪注讟 注讚 讻讗谉 诇砖讜谞讜 讜注讬讬谉 讘诪住讻转 转诪讬讚 讘讞讚讜砖讬谞讜 讘讝讛:


讗讚诐 讛专讗砖讜谉 讘诇砖讜谉 讗专诪讬 住讬驻专 砖谞讗' 讜讻讜' 诪讘讜讗专 讬驻讛 讘讗讜专讱 讘驻' 讛住驻讬谞讛 讙讘讬 注转讬讚讬谉 爪讚讬拽讬诐 砖谞拽专讗讬谉 注"砖 砖诇 讛拽讘"讛 讻讜' 注"砖:


诪讬谉 讛讬讛 讻讜' 驻讬专砖 专砖"讬 谞讜讟讛 诇注"讝 注讻"诇 讚拽讚拽 诇驻专砖 砖讛讬讛 谞讜讟讛 诇注"讝 讜诇讗 砖讛讬讛 诪讬谉 讜讻讜驻专 讘注讬拽专 讚讗"讻 讛讬讬谞讜 讚专讘 谞讞诪谉 讚讗诪专 讻讜驻专 讘注讬拽专 讛讬讛 讜讻谉 讻转讘 讛专诪讘"诐 讘讛诇讻讜转 注"讝 讘讚讜专 砖诇 讗谞讜砖 砖讛讬讜 注讜讘讚讬 注"讝 讗注"驻 砖诇讗 讛讬讜 讻讜驻专讬诐 讘注讬拽专 讻讜' 注"砖:


诪砖讜讱 讘注专诇讛 讻讜'. 诇讗 诪爪讬谞讜 砖谞爪讟讜讛 讗讚诐 注诇 讛诪讬诇讛 讗诇讗 砖讛讬讛 谞讜诇讚 诪讛讜诇 讻讚讗讬' 讘诪讚专砖讜转 讜讛讬讛 诪讜砖讱 注专诇转讜 讗讞"讻 讜拽"诇:


讛讜讬 砖拽讜讚 讻讜'. 注讬' 讛驻讬专讜砖讬诐 讘住驻专 诪讚专砖 砖诪讜讗诇 讜注讜讚 谞专讗讛 诇驻专砖 诇驻讬 砖讛讗驻讬拽讜专住讬诐 诪转讜讱 讚拽讚讜拽讬 讛诪拽专讗讜转 诇驻讬 讟注讜转谉 讬诇诪讚讜 诇砖拽专 讘诪讬谞讜转 讜注诇 讻谉 讗诪专 讛讜讬 砖拽讜讚 诇诇诪讜讚 转讜专讛 砖讘讻转讘 砖转讜讻诇 诇讛砖讬讘 诇讛谉 诪转讜讱 讛诪拽专讗 讻讚诇拽诪谉 讛转砖讜讘转谉 讘爪讚谉 讻讬 讛诪讬谞讬谉 诇讗 讬拽讘诇讜 讘转讜专讛 砖讘注"驻 讜诪讚专砖讜转 讜讝"砖 讜讚注 诪讛 砖转砖讬讘 诇讛谉 诇驻讬 讛诪拽专讗 砖讛讜讗 诇讗 讬讗诪讬谉 讘诪讚专砖 讜讘转讜专讛 砖讘注"驻 讜讝"砖 讗讘诇 讗驻讬拽讜专讜住 讬砖专讗诇 讻"砖 讚驻拽专 讟驻讬 砖讛讜讗 讬讚注 讘诪讚专砖 讞讻诪讬诐 讜讗诐 谞砖讬讘 诇讜 讻驻讬 讛诪拽专讗 讻"砖 讚驻拽专 讟驻讬 讘转讜专讛 砖讘注"驻 讜讘诪讚专砖 讞讻诪讬诐 讜拽"诇:


讗讗"讻 谞诪诇讱 讻讜'. 讜专砖"讬 讘讞讜诪砖 驻讬' 讘讝讛 讜讝"诇 注谞讜转谞讜转讜 砖诇 讛拽讘"讛 诇诪讚谞讜 诪讻讗谉 诇驻讬 砖讛讗讚诐 讘讚诪讜转 诪诇讗讻讬诐 讜讬拽谞讗讜 讘讜 诇驻讬讻讱 谞诪诇讱 讘讛诐 注讻"诇 注"砖. 讬专讗讛 诪驻讬专讜砖讜 砖讛专讻讬讘 讘' 讟注诪讬诐 讛讗' 注谞讜转谞讜转讜 砖诇 讛拽讘"讛 讜讛讘' 诪砖讜诐 拽谞讗转 讛诪诇讗讻讬诐 讘讗讚诐 谞诪诇讱 讘驻诪诇讬讗 砖诇 诪注诇讛 讜讗驻砖专 砖诇拽讞 讟注诐 讘拽谞讗转 讛诪诇讗讻讬诐 诪转讜讱 砖诪注转讬谉 砖讗诪专 讛拽讘"讛 诇诪讛"砖 专爪讜谞讻诐 谞注砖讛 讗讚诐 讜讻讜' 讜讗"诇 诪讛 讗谞讜砖 讻讬 转讝讻专谞讜 讜诇拽讞 讟注诐 讛注谞讜讛 诪讚讘专讬 讛讘"专 砖讗诐 讬讘讜讗 讛讙讚讜诇 诇讬讟讜诇 专砖讜转 诪谉 讛拽讟谉 讻讜' 讗"诇 诇诪讜讚 诪讘讜专讗讱 讻讜' 砖讻讬讜谉 砖讘讗 诇讘专讜讗 讗转 讛讗讚诐 谞诪诇讱 讘诪讛"砖 注"讻 讜专砖"讬 讛专讻讬讘 讚讘专讬 讛转诇诪讜讚 讜讛讘"专 诇注谞讬谉 讗讞专 砖讘' 讛讟注诪讬诐 拽专讜讘讬诐 讛诐 讘注谞讬谉 讜讝讛 讚专讻讜 砖诇 专砖"讬 讘驻讬' 讛讞讜诪砖 讜诪"砖 讛转讬谞讞 讻讜诇讛讜 注讚 讚讬 讻讜专住讜讜谉 专诪讬讜 诪讗讬 讗讬讻讗 诇诪讬诪专 讻讜' 讚诇讗 讬转讻谉 诇讜诪专 讛讻讗 讘讻住讗 讗讞讚 诇讜 讜讗' 诇驻诪诇讬讗 砖诇讜 砖谞诪诇讱 讘讛诐 讚讛讗 讻转讬讘 砖讗"诇 诪讬讻讛 诇讗讞讗讘 专讗讬转讬 讗转 讛' 讬讜砖讘 注诇 讻住讗讜 讜讻诇 爪讘讗 讛砖诪讬诐 注讜诪讚讬诐 注诇讬讜 诪讬诪讬谞讜 讜讙讜' 讻诪讛 砖讻转讘 专砖"讬 讘讞讜诪砖 讘注谞讬谉 讝讛 讜拽"诇:


讗讞讚 诇讚讬谉 讜讗讞讚 诇爪讚拽讛 讻讜'. 讻诪驻讜专砖 砖诐 讘注谞讬谉 讗讞讚 诇讚讬谉 诇讞讬讛 讛专讘讬注讬转 砖诪住讬讬诐 讘注谞讬谉 砖诐 讜讚讬谞讗 讬转讬讘 讜砖讜诇讟谞讗 讬讛注讚讜谉 诇讛砖诪讚讗 讜诇讛讜讘讚讗 讜讙讜' 讜讗讞讚 诇爪讚拽讛 诇讬砖专讗诇 砖诪住讬讬诐 注讜讚 砖诐 讜诪诇讻讜转讗 讜砖讜诇讟谞讗 讜讙讜' 讬讛讬讘转 诇注诐 拽讚讬砖讬 注诇讬讜谞讬谉 讜讙讜' 讜讚讻转讬讘 谞诪讬 讻讜专住讬讛 砖讘讬讘讬谉 讚讬谞讜专 讗砖 讚专诪讬 诇讬讛 讘驻' 讗讬谉 讚讜专砖讬谉 讗讛讱 拽专讗 讛讬讬谞讜 讛讱 讞讚 讻住讗 诇讚讬谉 讜拽"诇:


讗"诇 讝讛讜 诪讟讟专讜"谉. 驻讬' 专砖"讬 砖讛讜讗 讗诪专 注诇讛 讗诇 讛砖诐 砖砖诪讜 讻砖诐 专讘讜 讻讜' 注讻"诇 讜讛专诪讘"谉 讘讞讜诪砖 驻讬专砖讜 讘讛驻讜讱 讜讝"诇 讜讗诇 诪砖讛 讗诪专 注诇讛 讗诇 讛砖诐 讛谞讝讻专 讘转讞诇转 讛注谞讬谉 讻讜' 注诇讛 讗诇 诪讟讟专讜"谉 砖谞拽专讗 讘砖诪讬 讛' 讜讛讟注诐 注诇讛 讻讜' 讗砖专 砖诐 讻讘讜讚 讛' 讜诇讗 讗诇 讛砖诐 讛诪讬讜讞讚 讻讬 诇讗 讬专讗谞讬 讜讙讜' 注讻"诇 注"砖 讘讗讜专讱 讜诪"砖 砖砖诪讜 讻砖诐 专讘讜 驻讬专砖"讬 讘讞讜诪砖 诪讟讟专讜谉 讙讬诪讟专讬讗 砖讚讬 注讻"诇 讜注讬讬谉 注谞讬谉 诪讟讟专讜谉 讘转讜住' 驻专拽 拽诪讗 讚讬讘诪讜转 讜驻' 讗"讟 讜诪讚讘专讬 讛注专讜讱 讘注专讱 诪诪讟专 砖讛讜讗 诪诇砖讜谉 砖诪讬专讛:


谞驻诇讞讜 诇讜 讻讜'. 讛诪讬谉 讛讝讛 谞转讻讜讬谉 诪注讬拽专讗 诇讛讗诪讬谉 讘砖谞讬讜转 讻诪"砖 注诇讛 讗诇讬 诪讘注讬 诇讬讛 讜注诇 讝讛 讛砖讬讘 诇讜 专讘 讗讬讚讬转 讚讗讬谉 讻讗谉 砖谞讬讜转 讞住 讜砖诇讜诐 讗诇讗 讚讝讛 讛讜讗 讛专讘 讜讝讛 注讘讚讜 讜砖诪讜 讻砖诐 专讘讜 讜讞讝专 讛诪讬谉 诇讜诪专 讚讗讬 讛讻讬 讗讬讻讗 诇讗拽砖讜讬讬 讚讘转专 讛讻讬 讚讻转讬讘 讜注讘讚转诐 讗转 讛' 讜讙讜' 讗讬诪讗 诪讬讛转 诇注讜讘讚讜 讘砖谞讬讜转 诪爪讜讛 讛讬讗 讚讙诐 注诇讬讜 谞转讻讜讬谉 讛讻转讜讘 诇讜诪专 诇注讜讘讚讜 讚讛讗 砖诪讜 讙"讻 讛' 讜讛砖讬讘 讚注诇 讝讛 讛讝讛讬专 讛讻转讜讘 讘注谞讬谉 讚讗驻讬诇讜 讘砖谞讬讜转 砖诇讗 诇注讜讘讚讜 讻讚讻转讬讘 讗诇 转诪专 讘讜 讗诇 转注砖讛讜 转诪讜专讛 诇注讜讘讚讜 转讞转讬 讞讝专 讛诪讬谉 诇讜诪专 讚讗诐 讻谉 诇讗 讬砖讗 讜讙讜' 讚诇讟注讜转讜 讘砖谞讬讜转 讗诪专 砖讬讛讬讛 驻讬专讜砖 讛讻转讜讘 讻讬 诇讗 讬砖讗 讜讙讜' 诇诪注诇转讜 砖诇 诪诇讗讱 讜驻讬专讜砖 讗诇 转诪专 诪诇砖讜谉 讛诪专讗讛 砖诇讗 讬诪专讛 讗转 驻讬讜 讜谞转谉 讟注诐 讻讬 诇讗 讬砖讗 诇驻砖注讻诐 讗诐 转诪专讜 讘讜 砖诇讗 转讞砖讘讜 诇讜 诇讗诇讛讜转 讗讘诇 讛砖转讗 讚讗讚专讘讛 讚讗诇 转诪专 讘讜 讻转讬讘 诇讙专讬注讜转讗 讜诇砖驻诇讜转讗 砖讗诇 转诪讬专讜 讗讜转讬 讘讜 诇讞砖讘讜 诇讗诇讛讬诐 讜讗"讻 注"讻 驻讬专讜砖讜 诇讗 讬砖讗 诇驻砖注讻诐 讜讙讜' 讛讬讬谞讜 砖诇讗 讬讻讜诇 诇讬砖讗 驻砖注讻诐 讜讗"讻 诪讛 讬转专讜谉 讘讜 讜诇诪讛 诇讬 讛讜讗 讜讛砖讬讘 讚拽讜砖讟讗 讛讜讗 讚讗谞谉 谞诪讬 诪讬讗谞讜 诪讟注诐 讝讛 诪诇拽讘诇讜 讗驻讬诇讜 讘驻专讜讜谞拽讗 讻讚讻转讬讘 讘驻' 讻讬 转砖讗 讗诐 讗讬谉 驻谞讬讱 讛讜诇讻讬诐 讜讙讜' 讜诪讝讗转 讛转砖讜讘讛 谞专讗讛 讻驻讬专讜砖 专砖"讬 讘讞讜诪砖 砖讝讛 讛诪诇讗讱 讛讜讗 砖谞讻转讘 讘驻专砖转 讻讬 转砖讗 讻讬 诇讗 讗注诇讛 讘拽专讘讱 讜讙讜' 讜砖谞转讘砖专讜 讻讗谉 砖注转讬讚讬谉 诇讞讟讜讗 讜讻谉 讬砖 诪讬 砖讗讜诪专 讻谉 讘砖"专 讜诪讛 砖讬砖 诇讚拽讚拽 讘讝讛 转诪爪讗谞讜 讘讗讜专讱 讘驻讬专讜砖 讛专诪讘"谉 讙诐 讘住驻专 注讟专转 讝拽谞讬诐 讛讗专讬讱 讘讚专讜砖 讝讛 讜讗讬谉 讻讗谉 诪拽讜诐 诇讛讗专讬讱:


诪讗转讬 诪讘注讬 诇讬讛 讻讜'. 讻谉 讛讜讗 讘讙诪专讜转 砖诇谞讜 诪讗转讬 讘讬讜"讚 讜讗讬谞讜 谞讻讜谉 诪砖讜诐 讚讗诐 讻谉 讛讜讛 讛拽讜砖讬讗 讘诇砖讜谉 诪讚讘专 讘注讚讜 讜讻诪讜讛讜 谞砖讬讬 诪讘注讬 诇讬讛 讘诇砖讜谉 诪讚讘专 讘注讚讜 讜讝讛 诇讗 砖讬讬讱 讛讻讗 讚讻诇 讛讻转讜讘 诪讚讘专 讘诇砖讜谉 谞住转专 注诇 讗讞专 讗讘诇 讛讙讬专住讗 诪讗转讜 讘讜讬"讜 诪讘注讬 诇讬讛 讚讛讬讬谞讜 讚诇讗 讛讜讛 诇讬讛 诇讛讝讻讬专 讘' 砖诪讜转 讜讛' 讛诪讟讬专 讜讙讜' 诪讗转 讛' 讚诪讗转讜 讛讜讛 住讙讬 讚拽讗讬 注诇 讛砖诐 讛谞讝讻专 讘专讬砖 讛诪拽专讗 讜讻诪讜讛讜 谞砖讬 诇诪讱 讚诇讗 讛"诇 诇讛讝讻讬专 讘' 驻注诪讬诐 诇诪讱 讗诇讗 谞砖讬讬 讚讛讜讛 住讬' 讚拽讗讬 讗讜讬讗诪专 诇诪讱 讚专讬砖讗 讚拽专讗 讗诇讗 讚诪砖转注讬 拽专讗 讛讻讬 讘诇砖讜谉 讻驻讜诇 讜讻"讛 讘讛讚讬讗 讘讘"专 讗专"讬 讘转讜专讛 讜讘谞讘讬讗讬诐 讜讘讻转讜讘讬诐 诪爪讬谞讜 砖讛讛讚讬讜讟 诪讝讻讬专 砖诪讜 讘' 驻注诪讬诐 讘转讜专讛 谞砖讬讬 讗讬谉 讻转讬讘 讻讗谉 讗诇讗 谞砖讬 诇诪讱 讘谞讘讬讗讬诐 讜讬讗诪专 讛诪诇讱 拽讞讜 诇讻诐 诪注讘讚讬 讗讚讜谞讬讻诐 讜讙讜' 讘讻转讜讘讬诐 讗砖专 谞讻转讘 讘砖诐 讛诪诇讱 讜讬砖 诇讚拽讚拽 讙讘讬 讜讗诇 诪砖讛 讗诪专 注诇讛 讗诇 讛' 讗诪讗讬 诇讗 讛砖讬讘讜 讻讬 讛讻讗 讚诪砖转注讬 拽专讗 讛讻讬 讘诇砖讜谉 讻驻讜诇 讜讬砖 诇讜诪专 讚讛转诐 讛拽讜砖讬讗 诇讗讜 诪砖讜诐 讻驻讜诇 讛讜讗 讗诇讗 讚讻诇 讛驻专砖讬讜转 讚诇注讬诇 诪讬谞讬讛 诪讚讘专讬诐 讘诇砖讜谉 诪讚讘专 讘注讚讜 讛谞讛 讗谞讻讬 砖讜诇讞 讜讙讜' 讗转 讗讬诪转讬 讗砖诇讞 讜讙讜' 讛讜讛 诇讬讛 诇诪讻转讘 谞诪讬 注诇讛 讗诇讬 讘诪讚讘专 讘注讚讜 讜诇讗 讛讜"诇 诇讛讝讻讬专 讛砖诐 讻诪讜 砖诇讗 谞讝讻专 讘讻诇 讛驻专砖讬讜转 讚诇注讬诇 讙诐 讘专讬砖讗 讚讛讗讬 拽专讗 讜讗诇 诪砖讛 讗诪专 讜讙讜' 讜讚讜"拽:





诪讛专"诐

讘讙诪专讗 讗"专 讗诇讬注讝专 诪谉 讛讗专抓 注讚 诇专拽讬注 讛讬讛 砖谞讗诪专 诇诪谉 讛讬讜诐 讗砖专 讘专讗 讗诇讛讬诐 讗讚诐 注诇 讛讗专抓 讜诇诪拽爪讛 讛砖诪讬诐 讻爪"诇 讜爪专讬讱 诇诪讞讜拽 讻讗谉 讜注讚 拽爪讛 讛砖诪讬诐 讜驻专讬讱 拽砖讬讗 拽专讗讬 讗讛讚讚讬 讚讛讗 谞诪讬 讜注讚 拽爪讛 讛砖诪讬诐 讚诪砖诪注 诪住讜祝 注讜诇诐 注讚 住讜驻讜:





讞讻诪转 砖诇诪讛

讙诪' 讜诇诪拽爪讛 讛砖诪讬诐 注讚 拽爪讛 讛砖诪讬诐. 谞"讘 讻讗谉 讛讙讬讛 讛诪砖讜讘砖 讘诇讜讘诇讬谉 讘讚驻讜住 讞讚砖 诪拽爪讛 讛讗专抓 注讚 拽爪讛 讛讗专抓 讜讗讬谉 讝讛 驻住讜拽 讘转讜专讛 砖拽讗讬 注诇 讘专讬讗转 讗讚诐 讻讬 讗诐 注诇 注谞讬谉 注讘讜讚转 讻讜讻讘讬诐 讘驻专砖转 专讗讛 讜讻谉 讘讬专诪讬讛 拽讗讬 讗讞专讘 讗讻诇讛 讜讙讜' 讗诇讗 讛讻讗 拽讚讬讬拽 诪拽爪讛 讛砖诪讬诐 注讚 拽爪讛 讛砖诪讬诐 讜诇拽诪谉 讚讬讬拽 诪注诇 讛讗专抓 讜诇诪拽爪讛 讛砖诪讬诐 讜讻诪讜 砖驻讬专砖"讬 讜诇"讙 注讚 拽爪讛 讛砖诪讬诐 诇拽诪谉 讜讚讜"拽:


砖诐 砖谞讗诪专 诇诪谉 讛讬讜诐 讗砖专 讘专讗 讻讜' 讻爪"诇:


砖诐 讜讗诪专 讜诇讬 诪讛 讬拽专讜 讻讜' 讻爪"诇. 讜谞"讘 转专讙讜诐 砖诇 讻讘讚 讬拽讬专. 注专讜讱:


砖诐 专注讬讱 讗诇 讻讜'. 谞"讘 专讬砖讗 讚拽专讗 讜注诇 住驻专讱 讻讜诇诐 讬讻转讘讜 讬诪讬诐 讬讜爪专讜 讜讙讜' 讜驻讬专砖"讬 砖拽讗讬 讗住驻专 转讜诇讚讜转 砖诇 讗讚诐 讛专讗砖讜谉 注"砖 讜讻转讬讘 讛转诐 讜讗诪专讜 注诇 讗砖专 注讝讘讜 讻讜' 讻爪"诇:


专砖"讬 讘讚"讛 讜讗讘专讬讜 讜讬讚讬讜 讜专讙诇讬讜 讛住"讚:


讘讚"讛 讜讝讛 诪讟讟专讜谉 讻讜' 讗诇 讛' 讛住"讚:





专砖"砖

讙诪专讗 讜讻转讬讘 讛转诐 讜讗诪专讜 注诇 讗砖专 注讝讘讜 讗转 讘专讬转 讻讜'. 讻爪"诇 讛讜讗 讘讚讘专讬诐 讻"讟 讜讛诪专砖讬诐 讟注讛:



砖诐 讻讬 诪讬 讙讜讬 讻讜' 讗诇讛讬诐 拽专讜讘讬诐 讻讜'. 讛诪"砖 讛讘讬讗 诪讻讗谉 专讗讬讛 讚讗诇讛讬诐 讛讜讗 拽讚砖 讜注讬' 讘诪"专 砖诐. 讜诇讗 注诪讚转讬 注"讚 讗讜谞拽诇讜住 讚讻讗谉 转专讙诐 讗诇讛讗 讜诇讛诇谉 讘驻住讜拽 诇"讚 讗讜 讛谞住讛 讗诇讛讬诐 转专讙诐 讬"讬 讘讘' 讬讜讚讬"谉:



砖诐 讗"诇 讛讛讜讗 爪讚讜拽讬 讻讜' 注诇讛 讗诇讬 诪讘注讬 诇讬讛. 讻爪"诇:



砖诐 讗诇 转诪专 讘讜 讗诇 转诪讬专谞讬 讘讜. 讻爪"诇:



专砖"讬 讚"讛 讙讜驻讜. 注"砖 砖讛讬讗 注诪讜拽讛 讻讜'. 讻爪"诇:



专砖"讬 讚"讛 讜诇讬 诪讛 讬拽专讜. 讘转专 讻讜' 讘讗讜转讜 诪讝诪讜专. 讻爪"诇:





讛讙讛讜转 讬注讘"抓

讙诪' 讚讘专讬 专状注 讗"诇 专壮 讬讜住讬. 谞状讘 讛讙诇讬诇讬 [讜讻"讛 讘讞讙讬讙讛]:


砖诐 诪讛 诇讱 讗爪诇 讛讙讚讛 讻诇讱.谞"讘 诪诇讛 诪讜专讻讘转 讻诇讛 诇讜 讜讻状讛 讘驻讬专讜砖 砖讬诇讛讬 驻讚状诪 [诇拽诪谉 住讝:] 讘' 诪诇讬谉:


砖诐 诪砖转注讬 拽专讗 讛讻讬 讛状谞 讻讜'. 谞"讘 讜讚讗讬 讛讜讗 讚专讱 驻砖讟讜 砖诇 诪拽专讗 讘讻"诪 诪状诪 讙谞讜讝 讘讜 住讜讚 讙讚讜诇 诪住状转 讛专诪讜讝 讘讗转 讛"讗 转讬专讗. 讜讛讜讗 砖讬砖注讬讛 讗讜诪专 讜讗专讗讛 讗转 讛' 讜诇讗 住转专 讚讘专讬 诪砖讛 专讘讜 讗诇讗 讻诪状砖 讝"诇 [讬讘诪讜转 诪讟:] 讻讗谉 讘讗住驻拽诇专讬讗 讻讜':





讘谉 讬讛讜讬讚注

砖讈职讘执讬注执讬转, 谞执讝职讚旨址讜旨职讙指讛 诇讜止 讞址讜旨指讛 (转讛诇讬诐 诪讟, 讬讙). 谞专讗讛 诇讬 讘住"讚 诇讻谉 注讜砖讬谉 谞砖讜讗讬谉 砖讘注转 讬诪讬诐 讜诪讬诇讛 讘砖诪讜谞讛 讬诪讬诐 讻讬 砖注讛 砖讘讬注讬转 谞讝讚讜讜讙讛 诇讜 讞讜讛 讜砖注讛 砖诪讬谞讬转 注砖讛 诪爪讜转 驻专讬讛 讜专讘讬讛 讜谞讜诇讚讜 诇讜 讛讘谞讬诐 讜诇讻讱 诪讘专讻讬谉 砖址讉诪值旨讞址 转职旨砖址讉诪址旨讞 专值注执讬诐 讗植讛讜旨讘执讬诐 讻职旨砖址讉诪值旨讞植讱指 讬职爪执讬专职讱指 讘职旨讙址谉 注值讚侄谉 诪执拽侄旨讚侄诐.



转旨职砖讈执讬注执讬转 谞执爪职讟址讜旨指讛 砖讈侄诇旨止讗 诇侄讗直讻止诇 诪执谉 讛指讗执讬诇指谉, 讜址注植砖讉执讬专执讬转 住指专址讞 (转讛诇讬诐 诪讟, 讬讙). 讛谞讛 诪讗诪专 讝讛 讞讜诇拽 注诐 砖讗专 诪讗诪专讬 专讘讜转讬谞讜 讝"诇 讜讝讜讛专 讛拽讚讜砖 讚诪讜讻讞 诪谞讬讬讛讜 讻讬 诇讬讚转 拽讬谉 讜讛讘诇 讛讬转讛 讗讞专 讛讞讟讗 讜讻谉 诪驻讜专砖 讘讚讘专讬 专讘讬谞讜 讛讗专"讬 讝"诇 (讘砖注专 讛驻住讜拽讬诐 讜讘砖注专 讛讙诇讙讜诇讬诐) 砖讻转讘 拽讬谉 讜讛讘诇 讻诇 讗讞讚 讛讬讛 讻诇讜诇 诪讟讜讘 讜专注, 讟讜讘 诪住讟专讗 讚讗讚诐 讜专注 诪住讟专讗 讚讝讜讛诪转 讛谞讞砖 注讚 讻讗谉 诇砖讜谞讜. 讜讛讻讬 诪住转讘专讗 诪诇转讗 讜讗驻砖专 诇讛讙讬讛 讻讗谉 砖讈职诪执讬谞执讬转 谞执爪职讟址讜旨指讛 注址诇 讛指讗执讬诇指谉 转旨职砖讈执讬注执讬转 住指专址讞 注植砖讉执讬专执讬转 注指诇讜旨 诇址诪旨执讟旨指讛 砖讈职谞址讬执诐 讗址讞址转 注侄砖讉职专值讛 谞执讚旨讜止谉 诪讬讛讜 讻讗谉 讗诪专 讜职讬指专职讚讜旨 讗址专职讘旨指注指讛 讜讘诪拽讜诐 讗讞专 讗诪专讜 专讘讜转讬谞讜 讝"诇 (讘专讗砖讬转 专讘讛 讻讘, 讘) '讜职讬指专职讚讜旨 砖讈执讘职注指讛' 讻讬 讛讬讜 转讗讜诪讛 注诐 拽讬谉 讜砖转讬诐 注诐 讛讘诇, 讜讻谉 诪驻讜专砖 讘讚讘专讬 专讘讬谞讜 讝"诇 讘砖注专 讛驻住讜拽讬诐 注诇 驻讬 讜职讛指讗指讚指诐 讬指讚址注 讗侄转 讞址讜指旨讛 讗执砖职讈转旨讜止 (讘专讗砖讬转 讚, 讗) 讜讝讛 诇砖讜谞讜 诇讚讘专讬 讛讗讜诪专 讻讬 讘讙谉 注讚谉 注爪诪讜 注诇讜 诇诪讟讛 砖谞讬诐 讜讬专讚讜 砖讘注讛 注讚 讻讗谉 诇砖讜谞讜.
讜讗驻砖专 讗诪专 讻讗谉 '讗址专职讘旨指注指讛' 讚诇讗 讞砖讬讘 讛转讗讜诪讜转 讚讟驻诇讬诐 讛讬讜 诇拽讬谉 讜讛讘诇 讗讜 讗驻砖专 注诇讜 诇诪讟讛 讘' 驻注诪讬诐 讘讝讛 讗讞专 讝讛 讜讘驻注诐 专讗砖讜谞讛 谞转注讘专讛 讘拽讬谉 讜转讗讜诪转讜 讛专讬 讻讗谉 讗专讘注讛 讚讜拽讗 讜讗讞专 砖讬专讚讜 讗专讘注讛 讞讝专讜 讗讚诐 讜讞讜讛 讜注诇讜 诇诪讟讛 诇讘讚诐 讜谞转注讘专讛 讘讛讘诇 讜砖转讬 转讗讜诪讜转 讜讬专讚讜 讞诪砖讛.
讜讘注诇 讻专讞讱 爪专讬讱 讗转讛 诇讜诪专 讚拽讬谉 讜讛讘诇 讘讗讜 诪砖谞讬 讝讜讜讙讬诐 讞讚讗 诪讞诪转 讻讬 砖专砖诐 讜讘讞讬谞转诐 讞诇讜拽讬诐 讝讛 诪讝讛 诪讗讚 讜诇驻讬 住讜讚诐 砖诇 讚讘专讬诐 爪专讬讱 砖讬讛讬讛 诇讻诇 讗讞讚 讝讬讜讜讙 讘驻谞讬 注爪诪讜. 讜注讜讚 讚讗诐 诇讗 讻谉 讘诪讛 讝讻讛 讛讘诇 讘砖转讬 转讗讜诪讜转 讜拽讬谉 专拽 转讗讜诪讛 讗讞转 讚讗诐 谞讗诪专 诪驻谞讬 砖转讗讜诪讛 讗讞转 讬爪讗讛 诪谉 讛讘讟谉 讗讞专 砖讬爪讗 拽讬谉 讜砖转讬 转讗讜诪讜转 讬爪讗讜 讗讞专 砖讬爪讗 讛讘诇 讗讬谉 讚讘专 讝讛 诪住驻讬拽 诇讝讻讜转 讗转 讛讘诇 讘砖转讬诐 讜讬驻住讬讚 拽讬谉 讛讘讻讜专 诪讗讞专 讚讻讜诇诐 讬爪讗讜 诪讘讟谉 讗讞转 讘诇讬讚讛 讗讞转 讗诇讗 讜讚讗讬 讛讬讜 讞诇讜拽讬诐 讘讝讜讜讙 砖诇讛诐.
讜诪讛 砖讗诪专 砖讈职转旨值讬诐志注侄砖讉职专值讛 谞执讟职专址讚 讜职讛指诇址讱职 诇讜止 驻讬专讜砖 谞执讟职专址讚 诪讙谉 注讚谉 讜职讛指诇址讱职 诇讜止 诇注砖讜转 转砖讜讘讛 砖拽讘诇 注诇讬讜 讬住讜专讬谉 拽砖讬诐 拽"诇 砖谞讛. 讙诐 讗诪专 '讛指诇址讱职 诇讜止' 专爪讜谞讜 诇讜诪专 讛指诇址讱职 诪诪谞讜 诪讛 砖讗诪专 讛拽讚讜砖 讘专讜讱 讛讜讗 讗侄注直砖侄讉讛旨 诇旨讜止 注值讝侄专 讻职旨谞侄讙职讚旨讜止 (讘专讗砖讬转 讘, 讬讞) 诇旨讜止 讚讬讬拽讗 讜诪讗讞专 砖讘住讜祝 讛讬讜诐 讬爪讗 讘讚诪讜住 砖专爪讛 讛拽讚讜砖 讘专讜讱 讛讜讗 讘转砖讜讘讛 砖注砖讛 诇讻谉 注讜砖讬谉 住讚专 讛转砖诇讬讱 讘住讜祝 讛讬讜诐.



专执讘旨讜止谞讜止 砖讈侄诇 注讜止诇指诐, "诪指讛 讗侄谞讜止砖讈 讻旨执讬 转执讝职讻旨职专侄谞旨讜旨, 讜旨讘侄谉 讗指讚指诐 讻旨执讬 转执驻职拽职讚侄谞旨讜旨". 讛讜止砖讈执讬讟 讗侄爪职讘旨指注讜止 讛址拽旨职讟址谞旨指讛 讘旨值讬谞值讬讛侄诐, 讜旨砖讉职专指驻指诐 (转讛诇讬诐 讞, 讛). 拽砖讗 诇诪讛 砖专驻诐, 讜讛诇讗 讛讜讗 砖讗诇诐 转讞讬诇讛 讻讚讬 砖讬砖讬讘讜 诪讛 砖讬注诇讛 讘诇讘讘诐 讻驻讬 专爪讜谞诐 讜讚注转诐?
讜谞专讗讛 诇讬 讘住"讚 讻讬 砖讗诇讜 讘转讞讬诇讛 诪讛 诪注砖讬讜? 讜讛砖讬讘 讻讱 讜讻讱, 专爪讜谞讜 诇讜诪专 讟讜讘 讜专注 砖注诇 讬讚讬 讻讱 讬转讞讬讬讘 诇讛讜诇讬讚 爪讚讬拽讬诐 讜诇讛讜诇讬讚 专砖注讬诐 讜诇讻谉 讘砖诪注诐 讝讜 讛讬讛 爪专讬讱 诇拽讟专讙 注诇 诇讬讚转 专砖注讬诐 讘诇讘讚 讜诇讗 注诇 讛专砖注讬诐 讜注诇 讛爪讚讬拽讬诐 讚讛讗 讗诪专讜 '诪指讛 讗侄谞讜止砖讈' 讛讜讗 诇讬讚转 讛专砖注讬诐 '讜旨讘侄谉 讗指讚指诐' 讛讜讗 爪讚讬拽 讙诪讜专 谞诪爪讗 拽讟专讙讜 讙诐 注诇 讛爪讚讬拽讬诐 讜诇讻讱 谞注谞砖讜.
讗讜 讬讜讘谉 讘住"讚 谞注谞砖讜 注诇 讛转砖讜讘讛 砖讛砖讬讘讜 讻讬 讛讜讗 讬转讘专讱 讗讬谞讜 爪专讬讱 诇注爪转诐 讜专爪讜谞诐 讜专拽 讗诪专 诇讛诐 专爪讜谞讻诐 谞注砖讛 讗讚诐 讻讚讬 诇诇诪讚 讚专讱 讗专抓 砖讬讛讬讛 讛讙讚讜诇 谞诪诇讱 讘拽讟谉 讗祝 注诇 驻讬 砖讗讬谞讜 爪专讬讱 诇讜 讜诇讻谉 讛讬讛 诇讛诐 诇讛砖讬讘 讻诪讜 砖讗诪专讜 讻转 砖诇讬砖讬转: 讻旨指诇 讛指注讜止诇指诐 讻旨只诇旨讜止 砖讈侄诇旨职讱指 讛讜旨讗, 讻旨指诇 诪址讛 砖旨讈侄讗址转旨指讛 专讜止爪侄讛 诇址注植砖讉讜止转 讘旨职注讜止诇指诪职讱指 注植砖讉值讛. 讜讻谉 讬讞讝拽讗诇 讛谞讘讬讗 注"讛 讻砖讗诪专 诇讜 讛拽讚讜砖 讘专讜讱 讛讜讗 讘侄旨谉 讗指讚指诐 讛植转执讞职讬侄讬谞指讛 讛指注植爪指诪讜止转 讛指讗值诇侄旨讛? 讜讛砖讬讘: 讜指讗止诪址专 讛殖' 讗直诇止拽执讬诐 讗址转指旨讛 讬指讚指注职转指旨 讚' 讗诇拽讬诐 讗转讛 讬讚注转 (讬讞讝拽讗诇 诇讝, 讙) 讜讻讬讜谉 砖讛砖讬讘讜 诪指讛 讗侄谞讜止砖讈 讜讻讜' 诪砖诪注 讜诪讜讻讞 砖讛拽讚讜砖 讘专讜讱 讛讜讗 讛讬讛 爪专讬讱 讞"讜 诇注爪转诐 讜诇讚注转诐 讜讛讙讬讚讜 诇讜 诪讛 砖讚注转诐 谞讜讟讛 诇讻讱 讛注谞讬砖诐 讘砖专讬驻讛.
讜讚注 讻讬 诪讛 砖讗诪专 讛讜止砖讈执讬讟 讗侄爪职讘旨指注讜止 讛址拽旨职讟址谞旨指讛 讘旨值讬谞值讬讛侄诐 诇砖讜谉 诪诇讬爪讛 讛讜讗 讝讛 讜讛讻讜谞讛 砖砖专驻诐 讘讗砖 讛讙讘讜专讛 讻讬 讛讙讘讜专讛 诪讻讜谞讬转 讘砖诐 '讝专转' 砖讛讬讗 讗爪讘注 拽讟谞讛 讘转讞转讜谞讬诐 讻诪讜 砖讗诪专讜 讘转讬拽讜谞讬诐 (讝讛专 讞诇拽 讘' 拽注讛:) 讜职砖指讈诪址讬执诐 讘址旨讝侄旨专侄转 转执旨讻值旨谉 (讬砖注讬讛 诪, 讬讘) 讚讗 讙讘讜专讛.
讜讗讬谉 讝讛 住讜转专 诇诪讛 砖讗诪专 专讘讬谞讜 讝诇讛"讛 [讝讻专讜谞讜 诇讞讬讬 讛注讜诇诐 讛讘讗] 讘讚专讜砖 讛爪讬爪讬转 讘砖注专 讛讻讜谞讜转 讘住讜讚 讞诪砖 讗爪讘注讜转 砖讛讙讜讚诇 讞住讚 讜讗爪讘注 讛住诪讜讱 诇讙讜讚诇 讙讘讜专讛 讜讝专转 砖讛讬讗 讗爪讘注 拽讟谞讛 讛讜讚 注讬讬谉 砖诐. 讻讬 讘讗诪转 讙诐 讛讛讜讚 讛讜讗 讘住讜讚 讛讙讘讜专讛 讜注讜诪讚 讘拽讜 砖诪讗诇 转讞转 住驻讬专转 讛讙讘讜专讛 诪诪砖 讜专拽 讛讬讗 讙讘讜专讛 拽讟谞讛 诇讙讘讬 讙讘讜专讛 讛注拽专讬转 砖诇诪注诇讛 诪诪谞讛 讜诇讻谉 讗诪专 讻讗谉 讗爪讘注讜 讛拽讟谞讛 讜讚讜拽.



讜职讻值谉 讻旨址转 砖讈职谞执讬旨指讛 (转讛诇讬诐 讞, 讛). 讬砖 诇讛讘讬谉 讜讛诇讗 讻转 砖谞讬讛 讜讚讗讬 讬讚注讛 诪讛 砖讗诪专讛 专讗砖讜谞讛 讚讗驻讬诇讜 讗诐 谞讗诪专 谞讘专讗转 讗讞专 砖专讬驻转 讛专讗砖讜谞讛 讜讚讗讬 讬讚注讛 讘专讜讞 讛拽讜讚砖 诪讛 砖讗诪专讜 讛专讗砖讜谞讛 讚讛讗 讻转 砖诇讬砖讬转 讗诪专讛 '诪讛 讛讜注讬诇讜 专讗砖谞讬诐' 谞诪爪讗 讬讚注讛 诪讛 砖讛讬讛 诇专讗砖讜谞讛 讜诇砖谞讬讛, 讜讻讬讜谉 讚讬讚注讛 讚谞砖专驻讛 讛专讗砖讜谞讛 诇诪讛 讛砖讬讘讛 讻讗砖专 讛砖讬讘讛 讛专讗砖讜谞讛?
讜谞专讗讛 诇讬 讘住"讚 讚讛砖谞讬讛 讞砖讘讛 诪讛 砖谞砖专驻讛 讛专讗砖讜谞讛 诇讗讜 讘砖讘讬诇 砖讗诪专讛 '诪指讛 讗侄谞讜止砖讈' 讗诇讗 讘砖讘讬诇 砖砖讗诇讛 '诪址讛 诪旨址注植砖讉指讬讜' 讻讬 诪砖讗诇转诐 讝讜 诪讜讻讞 砖讞砖讘讜 讛讬讛 爪专讬讱 讞"讜 诇转砖讜讘转诐 讜诇讻讱 专爪讜 诇注诪讜讚 注诇 讛讚讘专 讛讬讟讘 讻讚讬 砖讬砖讬讘讜 讜讘讗诪转 讛拽讚讜砖 讘专讜讱 讛讜讗 砖讗诇 讗讜转诐 讻讚讬 诇诇诪讚 讚讘专 讗讞专 讜讻讚讻转讬讘谞讗 诇注讬诇 讜讛诐 讛讬讛 专讗讜讬 诇讛砖讬讘 转讻祝 讜诪讬讚 诪讛 砖讬讘讗 讘驻讬讛诐 讚诇讻讱 谞注谞砖讜 讜诇讻谉 谞讝讛专讜 砖诇讗 诇讜诪专 '诪址讛 诪旨址注植砖讉指讬讜' 讗诇讗 转讻祝 讛砖讬讘讜 诪讛 讗谞讜砖 讜讘讗诪转 讙诐 讗诇讜 谞砖专驻讜 讚诇讗 讛讬讛 诇讛诐 诇讜诪专 '诪指讛 讗侄谞讜止砖讈' 讗诇讗 讬讛讬讜 诪砖讬讘讬谉 讻诪讜 讛砖诇讬砖讬转 注砖讛 讻专爪讜谞讱.
讜注讜讚 谞专讗讛 诇讬 讘住"讚 讛砖谞讬讛 讞砖讘讛 砖谞注谞砖讛 讛专讗砖讜谞讛 讘砖讘讬诇 砖砖讗诇讜 转讞讬诇讛 '诪址讛 诪旨址注植砖讉指讬讜' 砖讘讝讛 谞讬讻专 砖讛诐 讛砖讻讬诇讜 讬讜转专 讞"讜 讘讚讘专 讝讛 诇讬讚注 诪讛 诪注砖讬讜 转讞讬诇讛 讻讚讬 砖讬砖讬讘讜 讜讘讗诪转 诇讗 讛讬讛 诇讛诐 诇砖讗讜诇 讗诇讗 讛讬讜 爪专讬讻讬诐 诇讛讘讬谉 诪讚注转诐 砖讗讬谉 讛转砖讜讘讛 谞讜讙注转 诇砖讗诇讛 讝讜 讚讗诐 谞讜讙注转 讛讬讛 诪谉 讛专讗讜讬 砖讬讜讚讬注 诇讛诐 讛砖诐 讬转讘专讱 讚讘专 讝讛 诪讗诇讬讜 讻讚讬 砖讬砖讬讘讜 转砖讜讘讛 谞讻讜谞讛, 讜讻讬讜谉 讚诪讜讻讞 诪讚讘专讬讛诐 讚讗讬 讗驻砖专 诇讛诐 诇讛砖讬讘 转砖讜讘讛 谞讻讜谞讛 讗诇讗 注讚 砖讬讚注讜 转讞讬诇讛 '诪址讛 诪旨址注植砖讉指讬讜' 讚讘讝讛 讙讬诇讜 砖讛诐 讛砖讻讬诇讜 讬讜转专 讞"讜 诇讻讱 砖专驻诐 讜诇讻谉 讛砖谞讬讛 诇讗 砖讗诇讛 '诪址讛 诪旨址注植砖讉指讬讜' 讗诇讗 转讻祝 讛砖讬讘讜 诪指讛 讗侄谞讜止砖讈 讜讻讜' 讗讱 讘讗诪转 讙诐 讗诇讜 谞注谞砖讜 注诇 讗砖专 讛砖讬讘讜 转砖讜讘讛 诪讚注转诐 诪指讛 讗侄谞讜止砖讈 讜讻讜' 讜诇讗 讛砖讬讘讜 讻讻转 讛砖诇讬砖讬转 '讻旨指诇 讛指注讜止诇指诐 讛讜旨讗 砖讈侄诇旨职讱指 注植砖讉值讛 讻旨执专职爪讜止谞职讱指'.
讜诇讻谉 谞转讞讻诪讛 讻转 砖诇讬砖讬转 砖诇讗 转砖讬讘 讚讘专讬诐 诪砖诇讛 讻诇诇 讜讻讱 讗诪专讛 '专执讗砖讈讜止谞执讬诐 砖讈侄讗指诪职专讜旨 诇职驻指谞侄讬讱指' 讚讘专讬诐 '诪指讛 讛讜止注执讬诇讜旨' 讻诇讜诪专 讗讬谉 讗转讛 爪专讬讱 诇注爪讛 讜诇讚注转 讗讞专讬诐 讞"讜 讻讬 讛专讗砖谞讬诐 砖讞砖讘讜 讻谉 诇讞讚砖 转砖讜讘讛 诪讚注转诐 讜讗诪专讜 诇驻谞讬讱 讚注转诐 诪讛 讛讜注讬诇讜 讚讛讗 讜讚讗讬 讚讘专讬诐 砖讛砖讬讘讜 讛诐 讙诇讜讬讬诐 讜讬讚讜注讬诐 诇驻谞讬讱 讜诪讛 讛讜注讬诇讜 讘讚讘专讬诐 讗诇讜 谞讙讚讬讱? 诇讻谉 专讗讜讬 诇谞讜 砖诇讗 谞讚讘专 讻诇讜诐 讜诇讗 谞讙讬讚 讚注转讬谞讜 讜专爪讜谞讬谞讜 讚诪讛 谞讚注 讗砖专 诇讗 转讚注 讗诇讗 讻讱 谞讗诪专 '讻旨指诇 讛指注讜止诇指诐 砖讈侄诇旨职讱指 讛讜旨讗 讻旨指诇 诪址讛 砖旨讈侄讗址转旨指讛 专讜止爪侄讛 诇址注植砖讉讜止转 讘旨职注讜止诇指诪职讱指 注植砖讉值讛'.



专执讘旨讜止谞讜止 砖讈侄诇 注讜止诇指诐, 诇止讗 讬指驻侄讛 讗指诪职专讜旨 专执讗砖讈讜止谞执讬诐 诇职驻指谞侄讬讱指? (转讛诇讬诐 讞, 讛). 谞专讗讛 诇讬 讘住"讚 讗讬谉 讻讜谞转诐 诇讛爪讚讬拽 讚讘专讬 讗讜转诐 砖拽讟专讙讜 注诇 讛讘专讬讗讛 砖诇 讗讚诐 讻讜诇讛 讚讗诐 讻谉 讙诐 讛诐 注转讛 讛讬讜 爪专讬讻讬谉 砖专讬驻讛 讻讗砖专 注砖讛 讘专讗砖谞讬诐 讻讬 讘讗诪转 诪讛 砖注砖讜 讚讜专 讛诪讘讜诇 讜讚讜专 讛驻诇讙讛 讛讬讛 讬讜讚注 讛拽讚讜砖 讘专讜讱 讛讜讗 讻诇 讝讛 诪转讞讬诇讛 讘注转 砖讚讘专 注诐 讗讜转诐 砖诇砖讛 讻讬转讜转 讜讗讬谉 讻诇 讞讚砖 诇驻谞讬讜 讬转讘专讱 讗讱 讻讜谞转诐 诇讛爪讚讬拽 拽讟专讜讙 砖拽讟专讙讜 注诇 讛专砖注讬诐 讘讗讜诪专诐 '诪指讛 讗侄谞讜止砖讈' 讜讛诐 讞砖讘讜 讻讬 讛专讗砖谞讬诐 诇讗 谞注谞砖讜 注诇 讝讛 讗诇讗 谞注谞砖讜 注诇 讘专讬讗转 讛爪讚讬拽讬诐 讘讗讜诪专诐 '讜旨讘侄谉 讗指讚指诐 讻旨执讬 转执驻职拽职讚侄谞旨讜旨' 讚讝讛 拽讗讬 注诇 讛爪讚讬拽讬诐 讻诪讜 砖讻转讘转讬 诇注讬诇 讜诇讻谉 讗诪专讜 讬驻讛 拽讟专讙讜 注诇 讛专砖注讬诐 砖讗诪专讜 '诪指讛 讗侄谞讜止砖讈' 讜讘讜讜讚讗讬 讗转讛 诇讗 讻注住转 注诇讬讛诐 讜砖专驻转 讗讜转诐 讘注讘讜专 拽讟专讜讙 讝讛 讗诇讗 专拽 讘注讘讜专 拽讟专讜讙 砖拽讟专讙讜 注诇 讘专讬讗转 讛爪讚讬拽讬诐.
讜讛砖讬讘 诇讛诐 '讜职注址讚 讝执拽职谞指讛 讗植谞执讬 讛讜旨讗, 讜职注址讚 砖讉值讬讘指讛 讗植谞执讬 讗侄住职讘旨止诇' (讬砖注讬讛 诪讜, 讚) 讻诇讜诪专 讙诐 注诇 讘专讬讗转 讛专砖注讬诐 讗讬谉 拽讟专讜讙 讻讛讜讙谉 讻讬 诪注砖讛 讛专砖注讬诐 讬砖 诇讛诐 转拽谞讛 注诇 讬讚讬 讛爪讚讬拽讬诐 讜讛讬讬谞讜 讗谞讬 讗住讘讜诇 讜讗砖讗 拽诇拽讜诇诐 砖诇 专砖注讬诐 讗诇讜 注讚 砖讬讘讗 讗讘专讛诐 砖讛讜讗 讘注诇 讛讝拽谞讛 讜讛砖讬讘讛 讻诪讜 砖讗诪专讜 专讘讜转讬谞讜 讝"诇 (讘讘讗 诪爪讬注讗 驻讝.) 注讚 讗讘专讛诐 诇讗 讛讬讛 讝拽谞讛 注讚 砖讘讗 讗讘专讛诐 讜谞讙诇讬转 讛讝拽谞讛 砖讛讬讛 诇讜 砖注专讜转 诇讘谞讜转 讜讛讙讬讚 诇讛诐 讘讝讛 砖讻诇 拽诇拽讜诇讬诐 砖诇 讗诇讜 讬讛讬 谞转拽谞讬诐 注诇 讬讚讬 讗讘专讛诐 讘注诇 讛讝拽谞讛 讜讛讜讗 诇拽讞 砖讻专 讻讜诇诐 讻讬 拽诇拽讜诇 砖住讜驻讜 谞转拽谉 注诇 讬讚讬 讛爪讚讬拽讬诐 注讚讬祝 讟驻讬 诪讗诐 诇讗 讛讬讛 拽诇拽讜诇 讻诇诇 砖讬砖 讘讝讛 讛专讜讞讛 讙讚讜诇讛 注诇 诪讛 砖讛讬讛 拽讜讚诐 讛拽诇拽讜诇 讜讻诪讜 砖讗诪专讜 讛诪拽讜讘诇讬诐 讝"诇 讘注谞讬谉 讘注诇 转砖讜讘讛 砖诪讛驻讱 讛注讜谞讜转 诇讝讻讜讬讜转 讜诇讛讻讬 讘诪拽讜诐 砖讘注诇讬 转砖讜讘讛 注讜诪讚讬谉 讗讬谉 爪讚讬拽讬诐 讙诪讜专讬诐 讬讻讜诇讬诐 诇注诪讜讚 (讘专讻讜转 诇讚:).



讗指讚指诐 讛指专执讗砖讈讜止谉, 讘旨执诇职砖讈讜止谉 讗植专址诪旨执讬 住执驻旨值专. 讛谞讛 讜讚讗讬 讗讚诐 讛专讗砖讜谉 讛讬讛 讬讜讚注 砖讘注讬诐 诇砖讜谉 讗讱 讻诇 讛住驻讜专 砖诇讜 讛讬讛 讘诇砖讜谉 讛拽讜讚砖 讚讛讗 讗诪专 诇职讝止讗转 讬执拽指旨专值讗 讗执砖指旨讈讛 讻执旨讬 诪值讗执讬砖讈 诇只拽殖讞指讛 讝止旨讗转 (讘专讗砖讬转 讘, 讻讙) 讛专讬 讻讬谞讛 诇讛 砖诐 砖讛讜讗 讙讝讜专 诪诇砖讜谉 讛拽讜讚砖 讻讬 讗执讬砖讈 讛讜讗 诇砖讜谉 讛拽讜讚砖 讗讱 讘讗 讛诪讗诪专 讻讗谉 诇讜诪专 讚讙诐 讘诇砖讜谉 讗专诪讬 讛讬讛 专讙讬诇 诇住驻专 诪讗讞专 讚诪爪讬谞讜 诪讗诪专 '讜职诇执讬 诪址讛 讬旨指拽职专讜旨 专值注侄讬讱指' (转讛诇讬诐 拽诇讟, 讬讝) 讜转讬讘转 讬旨指拽职专讜旨 讛讜讗 转专讙讜诐 砖诇 讻讘讜讚 讻诪讜 砖谞讗诪专 讻职旨讘讜止讚 讛殖' 讗直诇止拽值讬 讬执砖讉职专指讗值诇 转专讙讜诪讜 讬拽专讗 讚讛' 讜诪讜讻讬讞 讛讙诪专讗 讚驻住讜拽 讝讛 讗诪专讜 讗讚诐 讛专讗砖讜谉 诪讛讗 讚讗诪专 专讬砖 诇拽讬砖 诪讗谉 讚讗诪专 讜讻讜'.



讻旨值讬讜指谉 砖讈侄讛执讙旨执讬注址 诇职讚讜止专讜止 砖讈侄诇 专址讘旨执讬 注植拽执讬讘指讗, 砖讉指诪址讞 讘旨职转讜止专指转讜止, 讜职谞执转职注址爪旨值讘 讘旨职诪执讬转指转讜止. 谞专讗讛 诇驻专砖 讘住"讚 砖讉指诪址讞 讘旨职转讜止专指转讜止 注诇 讗砖专 讚专砖 讗侄转 讛殖' 讗直诇止拽侄讬讱指 转执旨讬专指讗 (讚讘专讬诐 讜, 讬讙) 诇专讘讜转 转诇诪讬讚讬 讞讻诪讬诐 (讘讘讗 拽诪讗 诪讗:).
讜职谞执转职注址爪旨值讘 讘旨职诪执讬转指转讜止 砖专讗讛 住讬讘转 诪讬转转讜 谞讜讙注转 讗诇讬讜 讜讛讬讬谞讜 讻讬 讞拽专谞讜 讘诪拽讜诐 讗讞专 诇诪讛 谞转讙诇讙诇讜 注砖专转 讛砖讘讟讬诐 讘注砖专讛 讛专讜讙讬 诪诇讻讜转 讻讚讬 砖讬讛讬讜 谞讛专讙讬诐 讘注讜谉 诪讻讬专转 讬讜住祝, 讜讛诇讗 注讜谉 诪讻讬专转 讬讜住祝 谞转拽谉 讘拽讜砖讬 讛砖注讘讜讚 讘诪爪专讬诐 讜讙诐 讘讙诇讜转 讬讜谉 讻诪讜 砖讗诪专讜 专讘讜转讬谞讜 讝"诇? 讜转专爪谞讜 砖诇讗 讛讬讛 讙诇讙讜诇诐 讘注砖专讛 讛专讜讙讬 诪诇讻讜转 讘砖讘讬诇 讛诪讻讬专讛 讗诇讗 讘注讘讜专 诪讞砖讘转诐 砖讞砖讘讜 诇讛专讙讜 讚讻转讬讘 讜址讬执旨转职谞址讻职旨诇讜旨 讗止转讜止 诇址讛植诪执讬转讜止 (讘专讗砖讬转 诇讝, 讬讞) 讜诇讻谉 谞转讙诇讙诇讜 讘注砖专讛 讛专讜讙讬 诪诇讻讜转 讜谞讛专讙讜.
讜谞诪爪讗 诪诪讬转转讜 砖诇 专讘讬 注拽讬讘讛 谞讜讚注 诇讜 砖讛拽讚讜砖 讘专讜讱 讛讜讗 诪注谞讬砖 讛爪讚讬拽讬诐 注诇 讛诪讞砖讘讛 讻诪注砖讛 讜诇讻谉 谞注爪讘 讘注讘讜专 注爪诪讜 讻讬 讛讜讗 讘诪注砖讛 砖诇 讗讻讬诇转 注抓 讛讚注转 诇讗 注讘专 讗诇讗 注诇 讗讬住讜专 诇讗讜 讗讱 讘诪讞砖讘讛 注砖讛 驻讙诐 讙讚讜诇 讜拽诇拽讜诇 专讘 诪讗讚 讘注谞讬谉 讻讜谞转讜 讘注讜诇诪讜转 讜驻专爪讜驻讬 讛拽讚讜砖讛 诇诪注诇讛 讻诪驻讜专砖 讘砖注专 讛驻住讜拽讬诐 讘驻专砖转 讘专讗砖讬转 讜讘诪拽讜诐 讗讞专.
讜诪讛 砖讗诪专 讗讚诐 讛专讗砖讜谉 注诇 专讘讬 注拽讬讘讛 '讜职诇执讬 诪址讛 讬旨指拽职专讜旨 专值注侄讬讱指 讗值志诇' (转讛诇讬诐 拽诇讟, 讬讝) 谞专诪讝 专讘讬 注拽讬讘讛 讘转讬讘转 '专值注侄讬讱指' 砖讛讜讗 专讗砖讬 转讬讘讜转 '专讘讬 注拽讬讘讛 讬讚专讜砖 讻转专讬诐' 砖讛砖讬讙 讘转讜专转讜 诇讚专讜砖 讻转专讬 讗讜转讬讜转.



讗指讚指诐 讛指专执讗砖讈讜止谉, 诪执讬谉 讛指讬指讛. 专讗讬转讬 诇讛专诪"讛 讝"诇 砖讻转讘 讜讝讛 诇砖讜谞讜: 讻转讘 专讘讬谞讜 讞谞谞讗诇, 专讘 讜专讘 讬爪讞拽 讜专讘 谞讞诪谉 讘讗讜 诇讛讜讚讬注 讻讬 讛诪讬谞讬诐 讗讜诪专讬诐 讚讗讚诐 讛专讗砖讜谉 诪讬谉 讛讬讛 讻诪讜转诐 讜诪讜砖讱 注专诇讛 讜讻讜驻专 讘注讬拽专 讛讬讛 讜诪讘讬讗讬诐 专讗讬讛 诇讚讘专讬讛诐 诪讗诇讛 讛驻住讜拽讬诐 讜讛讙讬讚讜 讝讗转 诇讛讜讚讬注 砖转讛讬讜 讝讛讬专讬诐 诇诇诪讜讚 转砖讜讘讜转 诪讛 砖转砖讬讘讜 诇讛诐 讜讻谉 驻讬专讜砖 讻诇 讻讬讜爪讗 讘讗诇讜 讗讘诇 讞讻诪讬 讛转诇诪讜讚 讞"讜 砖讗讜诪专讬诐 注诇 讗讚诐 讛专讗砖讜谉 讜注诇 讻讬讜爪讗 讘讜 驻讙诐 讜讛诪驻专砖 讝讜诇转讬 讝讛 讛驻讬专讜砖 注转讬讚 诇讬转谉 讗转 讛讚讬谉 注讚 讻讗谉 诇砖讜谞讜 专讘讬谞讜 讞谞谞讗诇 讝"诇.
讜讻转讘 讛专诪"讛 讝"诇 注诇 讚讘专讬讜 讜讝讛 诇砖讜谞讜: 讜讗谞谉 讗诪专讬谞谉 讚讜讚讗讬 诪专谉 诇砖诐 砖诪讬诐 谞转讻讜讜谉 诪讬讛讜 讙诪专讗 诇讗 诪砖诪注 讛讻讬 讚讛讬讻讬 讗驻砖专 讚诪讬讬转讜 专讗讬讛 诪拽专讗讬 讚住转专讬 诇诪诇转讬讬讛讜 讚讛讗 讗讬 诪讬讬转讜 专讗讬讛 讚诪讬谉 讛讬讛 诪讚讻转讬讘 '讗址讬旨侄讻旨指讛' (讘专讗砖讬转 讙, 讟) 诇讛讬讻谉 诇讘讱 谞讜讟讛 讙专讬注讜转讗 讛讬讗 讜诇讗讜 砖驻讬专 注讘讚 讜讻讜' 讜诪讗讬 讚拽讗诪专 讚讞"讜 讚讞讻诪讬 讛转诇诪讜讚 诇讗 讗诪专讜 注诇 讗讚诐 讛专讗砖讜谉 讜注诇 讻讬讜爪讗 讘讜 驻讙诐 诪讗讬 拽砖讬讗 诇讬讛, 讗讬 诪讛讜讛 讛讜讛 讗诪讗讬 诇讗 讛讜讛 讗诪专讬谞谉? 注讚 讻讗谉 诇砖讜谞讜.
讜讗讞专 讛诪讞讬诇讛 诪讛 砖讟注谉 诪讞诪转 拽专讗讬, 讛谞讛 诇驻讬 讚讘专讬 专讘讬谞讜 讞谞谞讗诇 讙诐 讛讜讻讞讜转 讚拽专讗讬 讛诐 诪讚讘专讬 讛诪讬谞讬诐 砖讗讜诪专讬诐 讻讱 讜讻讱 讛讬讛 讜诪讜讻讞 诪拽专讗讬 讜诪讛 砖讟注谉 讗讬 诪讛讜讛 讛讜讛 讗诪讗讬 诇讗 讗诪专讬谞谉, 讗讞专 讛诪讞讬诇讛 讝讛 讗讬谞讜 讚讛讗 诪爪讬谞讜 (砖讘转 爪讜:) 讚讚专砖 专讘讬 注拽讬讘讛 '诪拽讜砖砖' 讝讛 爪诇驻讞讚 讜讗诪专讜 诇讜 诪诪讛 谞驻砖讱 讗转讛 注转讬讚 诇讬转谉 讗转 讛讚讬谉! 讗讬 讛讜讛 讻谉, 讛转讜专讛 讻讬住转讜 讜讗转讛 诪讙诇讛讜, 讜讗诐 诇讗 讛讬讛 讻谉, 谞诪爪讗 讗转讛 诪讜爪讬讗 诇注讝 注诇 讗讜转讜 爪讚讬拽! 讜讻谉 讻讗谉 讘转讜专讛 诇讗 谞讝讻专 讗诇讗 讗讻讬诇转 注抓 讛讚注转 砖讛讜讗 讗讬住讜专 诇讗讜 讜诇驻讬 讚讘专讬 专讘 讜专讘讬 讬爪讞拽 讜专讘 谞讞诪谉 诇讗 谞砖讗专讜 注讜诇诇讜转 讜讛转讜专讛 讻住转讜 讜讛诐 诪讙诇讬诐 讜讝讛 讛讬讛 讟注诪讜 砖诇 专讘讬谞讜 讞谞谞讗诇 诇讛讞诇讬讟 讛讚讘专 讛讝讛 讜诇讜诪专 砖诇讗 讘讗讜 诇住驻专 讘讙谞讜转讜 砖诇 讗讚诐 讛专讗砖讜谉 讗诇讗 讗诪专讜 讻讱 讛诪讬谞讬诐 讗讜诪专讬诐.
讘专诐 讗谞讗 注讘讚讗 讗讬诪讗 诪讬诇转讗 讘住"讚 讚讻讜谞转讜 讗讬谞讜 专爪讜谞讜 诇讜诪专 砖讛讬讛 诪讬谉 讞"讜 诪诪砖 诇驻拽讜专 讻驻拽专讜转 讛诪讬谉 讞诇讬诇讛 讗诇讗 讻讜谞转讜 诇讜诪专 驻讙诐 讞讟讗 砖诇讜 讚讜诪讛 诇驻讙诐 讞讟讗 砖诇 诪讬谉 砖驻讜讙诐 诪讗讚 讬讜转专 诪驻讙诐 注讘讜讚讛 讝专讛 讻谉 讗讚诐 讛专讗砖讜谉 诇专讜讘 讙讜讚诇 诪注诇转 谞砖诪转讜 讜讗讞讬讝转讜 诇诪注诇讛 诇诪注诇讛 讗讝 讞讟讗 拽诇 砖注讜砖讛 砖讛讬讗 专拽 讗讬住讜专 诇讗讜 注砖讛 讘讜 驻讙诐 讜拽诇拽讜诇 讙讚讜诇 讻诪讜 驻讙诐 砖诇 诪讬谉.
讚讻讬讜爪讗 讘讝讛 转诪爪讗 讗爪诇 专讗讜讘谉 讚讻转讬讘 讘讬讛 讜址讬执旨砖职讈讻址旨讘 讗侄转 讘执旨诇职讛指讛 (讘专讗砖讬转 诇讛, 讻讘) 讚讗诪专讜 专讘讜转讬谞讜 讝"诇 (砖讘转 谞讛:) 讻诇 讛讗讜诪专 专讗讜讘谉 讞讟讗 讗讬谞讜 讗诇讗 讟讜注讛, 讗诇讗 诪讞诪转 砖讘诇讘诇 讬爪讜注讬 讗讘讬讜 谞讻转讘 注诇讬讜 讻讱. 讜讻谉 讻转讜讘 讘砖诇诪讛 讛诪诇讱 注"讛 讜址讬值旨诇侄讱职 砖职讈诇止诪止讛 讗址讞植专值讬 注址砖职讈转止旨专侄转 讗直诇止讛值讬 爪执讚止谞执讬诐 讜职讗址讞植专值讬 诪执诇职讻止旨诐 砖执讈拽只旨抓 注址诪止旨谞执讬诐 讜讻讜壮 讗指讝 讬执讘职谞侄讛 砖职讈诇止诪止讛 讘指旨诪指讛 诇执讻职诪讜止砖讈 砖执讈拽只旨抓 诪讜止讗指讘 (诪诇讻讬诐 讗' 讬讗, 讝) 讜讗诪专讜 专讘讜转讬谞讜 讝"诇 (砖讘转 谞讜:) 谞讻转讘 注诇讬讜 讻讱 讗祝 注诇 驻讬 砖诇讗 讘谞讛 讜诇讗 讛诇讱 讗诇讗 讘砖讘讬诇 砖诇拽讞 谞砖讬诐 谞讻专讬讜转. 讜讻谉 讛注谞讬谉 讘讘谞讬 注诇讬 讚讻转讬讘 讘讛讜 讗植砖侄讈专 讬执砖职讈讻职旨讘讜旨谉 讗侄转 讛址谞指旨砖执讈讬诐 (砖诪讜讗诇 讗' 讘, 讻讘) 讜讗诪专讜 专讘讜转讬谞讜 讝"诇 (砖讘转 谞讛:) 讘砖讘讬诇 砖砖讛讜 讛拽专讘讛 砖诇讛诐 讜诪讞诪转 讻谉 诇讗 讛诇讻讜 诇砖讻讘 注诐 讘注诇讬讛诐 讛注诇讛 注诇讬讛诐 讻讗诇讜 砖讻讘讜诐.
讻讬 诪讬 砖讛讜讗 讙讚讜诇 讘诪注诇讛 谞讞砖讘 诇讜 讞讟讗 拽诇 诇讞讟讗 讙讚讜诇 讜讻诇 砖讻谉 讗讚诐 讛专讗砖讜谉 砖讛讬讛 注诇讬讜谉 注诇 讻诇 讘谞讬 讗讚诐 讜讛讬讛 诇讜 讗讞讬讝讛 讘诪拽讜诐 注诇讬讜谉 讜讙讘讜讛 诪讗讚 讚讞讟讗 拽诇 砖诇讜 驻讜讙诐 诇诪注诇讛 讻驻讬 讙讜讚诇 注专讻讜 诇讻谉 讗诪专 专讘 '诪执讬谉 讛指讬指讛' 讻讬 讞讟讗 诇讗讜 砖注讘专 注诇讬讜 驻讙诐 讜拽诇拽诇 讘讜 讻诪讜 驻讙诐 砖诇 诪讬谉 砖讗讬谉 驻讙诐 讬讜转专 诪诪谞讜.
讜讻谉 讻讬讜爪讗 讘讝讛 讛讜讗 讛讻讜谞讛 讘讚讘专讬 专讘讬 讬爪讞拽 讜专讘 谞讞诪谉 讚专爪讜谞讜 诇讜诪专 讞讟讗讜 讙专诐 驻讙诐 讜拽诇拽讜诇 讻诪讜 讛讻讜驻专 讘注讬拽专 讜诪讜砖讱 讘注专诇转讜 讜讻谉 注诇 讚专讱 讝讛 讬砖 诇驻专砖 讚讘专讬 专讘讜转讬谞讜 讝"诇 讘诪拽讜诐 讗讞专 砖讗诪专讜 讗讚诐 讛专讗砖讜谉 注讘专 注诇 注讘讜讚讛 讝专讛 讜讙讬诇讜讬 注专讬讜转 讜砖驻讬讻讜转 讚诪讬诐, 砖诇讗 注讘讚 注讘讜讚讛 讝专讛 诪诪砖 讞"讜 讜诇讗 讙讬诇讜讬 注专讬讜转 讜诇讗 砖驻讬讻讜转 讚诪讬诐 讗诇讗 专爪讜谞讜 诇讜诪专 驻讙诐 砖诇讜 讻诪讜 驻讙诐 砖注讘讜讚讛 讝专讛 讜讙讬诇讜讬 注专讬讜转 讜砖驻讬讻讜转 讚诪讬诐 讚讛讬讬谞讜 诇驻讬 注专讱 诪注诇转讜.
讜注讜讚 谞专讗讛 诇讬 讘住"讚 诪讛 砖讗诪专 '诪执讬谉 讛指讬指讛' 专爪讜谞讜 诇讜诪专 诪注砖讛 讚讜诪讛 诇诪注砖讛 诪讬谉 砖谞讟讛 诪讚专讱 讛讗诪转 讻谉 讛讜讗 谞讟讛 诪讚专讱 讛讗诪转 讜讛诇讱 讘讚专讱 讛谞讞砖 讜注爪转讜 砖注砖讛 诇讜 爪讚 讛讬转专.
讜诪讛 砖讗诪专 '诪讜止砖讈值讱职 讘旨职注指专职诇指转讜止 讛指讬指讛' 诇砖讜谉 诪诇讬爪讛 讛讜讗 讝讛 讜讛讻讜谞讛 注诇 讝讜讛诪转 讛谞讞砖 砖谞诪砖讻讛 注诇 讝专注讜 讛讬讜爪讗讬诐 诪讗诪转讜.
讜诪讛 砖讗诪专 '讻旨讜止驻值专 讘旨指注执拽旨指专 讛指讬指讛' 专爪讜谞讜 诇讜诪专 注讬拽专 讗讞讚 诪讬谉 砖诇砖志注砖专讛 注拽专讬诐 讜讛讜讗 诪讛 砖讗诪专 '砖侄讈讛址拽指旨讚讜止砖讈 讘指旨专讜旨讱职 讛讜旨讗 诪址注植谞执讬砖讈 诇指专职砖指讈注执讬诐 讜旨诪职砖址讈诇值旨诐 砖指讉讻指专 讟讜止讘 诇址爪址旨讚执旨讬拽执讬诐' 砖讗诐 诇讗 讻驻专 讘注讬拽专 讝讛 诇讗 讛讬讛 讗讜讻诇 诪注抓 讛讚注转 讗诇讗 讞砖讘 讗祝 注诇 驻讬 砖讬讞讟讗 讬讜讜转专 诇讜 讛拽讚讜砖 讘专讜讱 讛讜讗.
讜诪讛 砖讗诪专 '讻旨指诇 诪指拽讜止诐 砖讈侄驻旨指拽职专讜旨 讛址诪旨执讬谞执讬谉, 转旨职砖讈讜旨讘指转指谉 讘旨职爪执讚旨指谉' 谞专讗讛 诇讬 讘住"讚 讘讝讛 专诪讝 讛讻转讜讘 讻执旨讬 转值砖值讈讘 诇执诇职讞讜止诐 讗侄转 诪讜止砖值讈诇 讘执旨讬谉 转指旨讘执讬谉 讗侄转 讗植砖侄讈专 诇职驻指谞侄讬讱指 (诪砖诇讬 讻讙, 讗) 讜谞专讗讛 讘爪讚 讗讜转讬讜转 '诪执讬谉' 诪拽讜讚诐 讬砖 讗讜转讬讜转 '诪诇讟' 驻讬专讜砖 诪诇讟 注爪诪讱 讘转砖讜讘讛 砖转诪爪讗谞讛 诇驻谞讬讱.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讻转讬讘 讻讬 讛' 注讬谞讬讜 诪砖讜讟讟讜转. 注讬谞讬 讛' 讛诪讛 诪砖讜讟讟讬诐 讻爪"诇:





注专讜讱 诇谞专

讘讙诪专讗 讗讬讚讬 讜讗讬讚讬 讞讚讗 诪讚讛 讛讬讗: 讛讬讬谞讜 讻讞讻诪讬诐 讘转诪讬讚 (讚祝 诇"讘) 讜注讬讬谉 诪"砖 讛转讜住' 专讬砖 驻"讘 讚讞讙讬讙讛:



讘诇砖讜谉 讗专诪讬 住讬驻专 砖谞讗诪专 讜诇讬 诪讛 讬拽专讜 专注讬讱: 谞诇注谞"讚 砖讬拽专讜 诪驻专砖 诇砖讜谉 谞讻讘讚讜 讜讻诇 讬拽专 砖讛讜讗 诇砖讜谉 讻讘讜讚 讛讜讗 诇砖讜谉 讗专诪讬 砖讘讻"诪 转专讙讜诐 讗讜谞拽诇讜住 讗讻讘讜讚 讬拽专 讜讻谉 讗诪专讬谞谉 讙"讻 讘诪讙诇讛 (讚祝 讟' 注"讗) 专谞讘"讬 讗诪专 讜讻诇 讛谞砖讬诐 讬转谞讜 讬拽专 诇讘注诇讬讛谉 注"砖:



诪讜砖讱 讻讜' 拽专讬 诇讬' 注讘专 讘专讬转: 讗祝 砖诇讗 谞爪讟讜讛 注讚讬讬谉 注诇 讛诪讬诇' 讚诪"诪 讚讘专 诪讻讜注专 讛讜讗 讜讻讛"讙 讻转讘讜 讛转讜住' 诇拽诪谉 (讚祝 谞"讝 注"讘) 诇注谞讬谉 讗讜转讜 讛讬讜诐 注讘专 讗讜转讜 专砖注 讛' 注讘讬专讜转 注"砖. 讜注讜讚 讚讛讗讬 讚专砖讛 讚讗转 讘专讬转讬 讛驻专 讘诇讗"讛 诇讗讜 讚讗讜专讬讬转讗 讛讬讗 讚诪砖讜讱 讛讜讗 专拽 讚专讘谞谉 讜注讬讬谉 诪讛 砖讻转讘讜 讛转讜住' 讘讬讘诪讜转 (讚祝 注"讗 注"讗):



讗讞讚 诇讜 讜讗讞讚 诇讚讜讚: 讛讗 讚诇讗 拽讗诪专 讗讞讚 诇讜 讜讗讞讚 诇诪讟讟专讜谉 讚诇讜 诇讘讚讜 讬砖 讬砖讬讘讛 诇诪注诇讛 讘诪诇讗讻讬 诪专讜诐 讻砖讻讜转讘 讝讻讜转谉 砖诇 讬砖专讗诇 讚讗讞专 诪爪讗讜 讬讜砖讘 讜讟注讛 讻讚讗诪专讬谞谉 讘驻"讘 讚讞讙讬讙讛 注"砖. 讚讗"讻 拽砖讛 住讬驻讗 讚拽专讗 讚讛讗 专拽 注转讬拽 讬讜诪讬谉 讬转讬讘 诇讻谉 拽讗诪专 讗' 诇讜 讜讗讞讚 诇讚讜讚 砖讛讜讗 诇诪诇讱 讛诪砖讬讞 砖讬砖讘 诇注转讬讚 诇讬诪讬谉 讛拽讘"讛 讻砖讬讚讬谉 注诪讬诐 讜讻诪讜 砖驻讬' 讛诪讛专砖"讗 讘讞讙讬讙讛 砖诐 讜诇讻谉 砖驻讬专 拽讗诪专 讚注转讛 专拽 注转讬拽 讬讜诪讬谉 讬转讬讘 讜讻住讗 讚讜讚 讛讜讗 专拽 诪讜讻谉 诇注转讬讚 诇讘讗:



讗诪专 诇讜 专' 讬讜住讬 注拽讬讘讗. 讛讱 专' 讬讜住讬 注"讻 诇讗讜 住转诐 专"讬 讛讜讗 讚讛讜讗 讛讬讛 转诇诪讬讚 专"注 讻讚讗诪专讬谞谉 讘驻"拽 讜讗讬讱 讬拽专讗 诇专讘讜 讘砖诪讜. 诇讻谉 注"讻 讙专住讬谞谉 专"讬 讛讙诇讬诇讬 讜讻谉 讛讜讗 讘讞讙讬讙讛:



诪讗转讜 诪讘注讬 诇讬讛: 讛讗 讚诇"拽 讚诪讟讟专' 讛诪讟讬专 诪讗转 讛' 讚讛讱 讜讛' 注"讻 诇讬讻讗 诇驻专讜砖讬 讗诪讟讟专' 讚讚专砖讬谞谉 诪谞讬讛 讘讙诪专讗 讛讜讗 讜讘讬转 讚讬谞讜:



讘专砖"讬 讚"讛 讻讚专' 讬讜讞谞谉. 砖讛讻诇 讘注爪转 驻诪诇讬' 砖诇讜: 诇注谞"讚 讬"诇 讚专"诇 讚讗讻转讬 诇讗 诪转讜专抓 讛讻诇 诇讻讗讜专讛 讚讛"拽 讚专"讬 讚谞讙诇讛 讗诇讬讜 讛讗诇讛讬诐 讜讻谉 讚讗砖专 诇讜 讗诇讛讬诐 拽专讜讘讬诐 讗诇讬讜 讜诇讗 砖讬讬讱 讛讱 转讬专讜抓 讚谞诪诇讱 诇讝讛 诪驻专砖 专砖"讬 讻讬讜谉 讚讘讛讻诇 谞诪诇讱 讘驻诪诇讬讗 砖诇讜 讗"讻 讛讻诇 谞注砖讛 注诇 驻讬 注爪转诐 讜砖驻讬专 谞拽专讗 讙诐 讛诪注砖讛 注诇 砖诪诐:





诪专讗讬转 讛注讬谉

讘砖注讛 砖讘拽砖 讛拽讘"讛 诇讘专讗 讗转 讛讗讚诐 讜讻讜' 专爪讜谞讻诐 谞注砖讛 讗讚诐 讘爪诇诪谞讜 讜讻讜'. 讗驻砖专 讘诪"砖 诪讝"讛 讞住讚 诇讗讘专讛诐 讝"诇 砖讟注诐 讘专讬讗转 讛讗讚诐 诇拽砖专 讻诇 讛注讜诇诪讜转 讜注"讬 诇讛砖驻讬注 砖驻注 诪注讜诇诐 诇注讜诇诐 砖讞讬讜转 讛注讜诇诪讜转 讛讜讗 注诇 讬讚讬 砖驻注 讛谞砖驻注 诪诇诪注诇讛 讜讝讛 讗"讗 讗诇讗 注"讬 拽砖专 讛注讜诇诪讜转 讜讛讜讗 注"讬 讛讗讚诐 砖谞驻砖讜 诪注砖讬讛 讜讛专讜讞 诪讬爪讬专讛 讜谞砖诪讛 诪讘专讬讗讛 讜诇讻谉 谞讘专讗 讛讗讚诐 讻诇讜诇 诪讻诇 讛注讜诇诪讜转 讜注"讬 讬转拽砖专讜 讻诇 讛注讜诇诪讜转 讜讬讜砖驻注 砖驻注 诇讻诇 讛注讜诇诪讜转 讻诪讜 砖讛讘讗转讬 讚讘专讬讜 讘讗讜专讱 讘专讗砖 讚讜讚 驻专砖转 转砖讗 注"砖 讘讗讜专讱 讜讝"砖 谞注砖讛 讗讚诐 诇拽砖专 讻诇 讛注讜诇诪讜转 讜注"讬 讬讜砖驻注 砖驻注 讘讻诇 讛注讜诇诪讜转 讜讗"诇 诪讛 诪注砖讬讜 讜讻讜' 讻诇讜诪专 讻讬讜谉 砖讗诐 讬讞讟讗 讛讜讗 驻讜讙诐 讞"讜 讬爪讗 砖讻专讜 讜讻讜' 讜讛讟讬讘讜 讗砖专 讚讬讘专讜 讻转 讗讞专讜谞讛 讻诇 诪讛 砖讗转讛 专讜爪讛 诇注砖讜转 讘注讜诇诪讱 讜讻讜' 讻讬 诇驻谞讬讜 谞讙诇讜 转注诇讜诪讜转:


讗讚诐 讛专讗砖讜谉 讘诇砖讜谉 讗专诪讬 住讬驻专 讜讻讜'. 注讬讬谉 诪讛 砖讛讗专讬讱 讛专讘 注讬讜谉 讬注拽讘 讝"诇 讜注诇 诪"砖 讛专讘 讘转讞讬诇转 讚讘专讬讜 专诪讝转讬 讘驻转讞 注讬谞讬诐 讜注转讛 讗谞讬 讘注谞讬讬 讗讜诪专 讚诪"砖 讘住讜祝 讚讘专讬讜 讚讞"讜 谞注谞砖 专讘讬 注拽讬讘讗 注诇 诪讛 砖讚专砖 讗转 讛"讗 转讬专讗 诇专讘讜转 转"讞 注诐 谞砖讬拽转 讛专爪驻讛 诇讬转谞讛讜 诇讛谞讬 诪讬诇讬 讜讗驻讬诇讜 诇住"讚 讜讗讬谉 诇讛讗专讬讱 讜注诪讜 讛住诇讬讞讛:





驻转讞 注讬谞讬诐

讜讗诪专 专讘 讬讛讜讚讛 讗诪专 专讘 讗讚讛"专 讘诇砖讜谉 讗专诪讬 住讬驻专 讜讻讜'. 讗驻砖专 诇讜诪专 讚讛讟注诐 砖住讬驻专 诇砖讜谉 讗专诪讬 讛讬讬谞讜 讻诪"砖 讛讗专"讬 讝"诇 讘住讜讚 拽专讬讗转 讛驻专砖讛 砖谞讬诐 诪拽专讗 讜讗讞讚 转专讙讜诐 讚讛讬讬谞讜 诇讘专专 诪拽诇讬驻转 谞讜讙讛 砖讛讜讗 住讜讚 转专讚诪"讛 讙讬诪讟专讬讗 转专讙讜"诐 注砖"讘 讜注诇 讚专讱 讝讛 讗驻砖专 砖讛讬讛 讻讜谞转 讗讚讛"专 诇讘专专 诪讘讞讬谞转 讛转专讙讜诐 讜诇驻讬 讻讞 谞砖诪转讜 讛讘讬专讜专 谞讛讬讛 讘讚讘专讜 讘诇砖讜谉 转专讙讜诐. 讜专讗讬转讬 诇讛专讘 砖诪诇讛 讞讚砖讛 专讬砖 讚祝 拽讻"讘 砖专爪讛 诇讜诪专 讚拽讜讚诐 砖讞讟讗 诇讗 谞讬转谉 专砖讜转 诇讚讘专 讘诇砖讜谉 讛拽讚砖. 讜讗讬谞讜 诪讞讜讜专 讚讜讚讗讬 注讬拽专 讚讘讜专讜 讘诇砖讜谉 讛拽讚砖 讜诪拽专讗 诪诇讗 讜讬讗诪专 讛讗讚诐 讝讗转 讛驻注诐 注爪诐 诪注爪诪讬 讜讘砖专 诪讘砖专讬 诇讝讗转 讬拽专讗 讗砖讛 讻讬 诪讗讬砖 诇拽讞讛 讝讗转 讗诇诪讗 讘诇砖讜谉 讛拽讚砖 讛讬讛 诪讚讘专 讜拽专讬 诇讛 讗砖讛 讻讬 诪讗讬砖 诇拽讞讛 讜讛讻讬 讗诪专讜 讘讘"专 注诇 驻住讜拽 讝讛 驻专砖讛 讬"讞 诪讻讗谉 砖谞转谞讛 转讜专讛 讘诇砖讜谉 讛拽讚砖 专' 驻谞讞住 讜专' 讞诇拽讬讛 讘砖诐 专' 住讬诪讜谉 讗诪专 讻砖诐 砖谞转谞讛 转讜专讛 讘诇讛"拽 讻讱 谞讘专讗 讛注讜诇诐 讘诇讛"拽 讜讻讜' 讜讻转讘 砖诐 讛专讘 讬驻讛 转讜讗专 讚诪"讚 讘诇砖讜谉 讗专诪讬 住讬驻专 诇讗 讬讻驻讜专 讘专讗讬讛 讝讜 讚讻转讬讘 讬拽专讗 讗砖讛 讻讬 诪讗讬砖 讜讻讜' 讗诇讗 讻讜谞转讜 讚住讬驻专 谞诪讬 讘诇砖讜谉 讗专诪讬 注"砖. 讜诪讻讗谉 转砖讜讘讛 谞诪讬 诇诪讛 砖讚专砖 讛专讘 注讬讜谉 讬注拽讘 讘诪讗诪专 讝讛 讚谞专讗讛 讙"讻 诪讚讘专讬讜 讚诇讗 讛讬讛 诪住驻专 讗诇讗 讘诇砖讜谉 讗专诪讬 讜诇讻讱 诇讗 谞转拽讘诇讛 转驻诇转讜 注"砖 讘讗讜专讱 讚讛讗 诪讜讻讞 讚住讬驻专 讘诇砖讜谉 讛拽讚砖 讻讚讗诪专谉 讜讗讜诇讬 讬讗诪专 讛专讘 诇拽讬讬诐 讚讘专讬讜 讚讗讚讛"专 诇讗 讬讚注 讻讞 诇讛"拽 讜讛转驻诇诇 讘诇砖讜谉 讗专诪讬 讜讗讬谞讜 谞讞 诇讬:


诪讛 诇讱 讗爪诇 讗讙讚讛 讻诇讱 讗爪诇 谞讙注讬诐 讜讗讛诇讜转. 注诪"砖 讘注谞讬讜转讬 讘住驻专讬 讛拽讟谉 专讗砖 讚讜讚 驻专砖转 讞拽转 讚祝 拽讻"讗 注"讗:





砖注专讬 转讜专转 讘讘诇

(诇讞 讘) 讗讚讛"专 讘诇砖讜谉 讗专诪讬 住讬驻专 讜讻讜'.鈥斪犠ㄗ愖� 驻讬专讜砖讜, 砖讙诐 讘诇砖讜谉 讗专诪讬 住讬驻专, 砖讛专讬 讗讬谉 讘诪拽专讗 砖讛讘讬讗 诇专讗讬讛 专拽 诪诇讛 讗讞转 讗专诪讬转 "讬拽专讜" 砖讟注诪讜 讘诇讛"拽 "谞讻讘讚讜"*讜注讬' 诪"砖 讘诪讙诇讛 讟 讘, 砖讛讘讬讗讜 诪讛诪拽专讗 "讜讻诇 讛谞砖讬诐 讬转谞讜 讬拽专 诇讘注诇讬讛谉", 讚讬拽专 诇砖讜谉 讗专诪讬转.. 讜讻谉 讗诪专讜 讘讘"专 驻讬"讞 注诇 讛讻转讜讘 "诇讝讗转 讬拽专讗 讗砖讛 讻讬 诪讗讬砖 诇拽讞讛 讝讗转": "诪讻讗谉 砖谞讘专讗 讛注讜诇诐 讘诇讛"拽" (讜诪讜讘讗 讘专砖"讬 注讛"转 砖诐).


注讜讚 讬"诇 砖讚注转 专讘 砖砖驻转讜 讛专讗砖讜谞讛 砖诇 讛讗讚诐 讛讬转讛 讗专诪讬转, 讜专拽 诇讗住诪讻转讗 讘注诇诪讗 讛讘讬讗 讗转 讛诪拽专讗 讛讝讛. 讜诪注讟 诪注讟 谞转专讞讘 讜谞转讞诇祝 诇砖讜谉 讝讛 讘讗专爪讜转 讜诪拽讜诪讜转 诇诇砖讜谉 讛拽讚砖, 讗砖专 诪讜爪讗讜 诪拽讚诐 讛讜讗 诇砖讜谉 讗专诪讬. 讜讚注转 讘"专 讛讜讗 诇讛驻讱, 砖讛砖驻讛 讛拽讚诪讜谞讬转 讛讬讗 诇讛"拽, 讜诪诪谞讛 讬爪讗讛 诇砖讜谉 讗专诪讬转. 讜砖诐 讛讘讬讗讜 专讗讬讛 诪讝讛, 砖诇讗 诪爪讬谞讜 讘砖驻讛 讗讞专转, 讚砖诐 讛讗讬砖 讜讛讗砖讛 讬讛讬讜 诪诪诇讛 讗讞转, 讜讙诐 讘诇砖讜谉 讗专诪讬转 砖诐 讛讗讬砖 "讙讘专讗" 讜砖诐 讛讗砖讛 "讗转转讗". 讗讘诇 讻讘专 讛住讻讬诪讜 讛讞讜拽专讬诐 诇讚注转 专讘, 砖讛砖驻讛 讛专讗砖讜谞讛 讛讬转讛 讗专诪讬转. 讜讗讻诪"诇.






image1.png
e 9T WNSE




